«Платон» системаялда данде рахъарал Москваялда гIагар бугеб Химки абураб бакIалдда чадирал чIван чIун руго. Гьез лъазабулеб буго гьединго жидер церехъаби рищун рукIиналъул. «Платон» абураб системаялда данде лъазабураб акциялъул хIасил кинаб букIине рес бугеб; ГIенеккизе рес бугищ тIалъи гIадамазухъ, яги гьеб акциялъул щибго хIасил ккечIогон, гIадамал мукIурлъизейищ ккезе ругел?\n«Платон» системаялда данде рахъарал рикIкIада манзилазда хьвадулел чIахIиял, юк баччулел автомашинаязда хIалтIулел гIадамаз жидерго церехъаби рищун руго. Гьеллъун тун руго кIиго камазалда хIалтIулев чи: Андрей Бажутин ва Алексей Ульянов.\nГьел руго цоял «Химки шагьаралда ракIараразул цевехъан, цогидав Каширское шоссеялда ракIараразул цевехъан. Гьенибго, Каширское шоссеялда, 8 декабрялда, акциялда гIахьаллъулел ракIарун, тIобитIун буго хадубккунисел ишал дандбалеб мажлисги.\n«Дождь» абураб телеканалалъ баян гьабухъе, гьеб мажлисалда гIахьаллъи гьабун буго акциялде рачIарал 44 регионалъул гIахьалчагIаз, амма мухIканго хадусел галаби кинал рукIинелали лъалел гьечIо.\nГьединго лъазабулеб буго «Платон» системаялда данде рахъаразул церехъабилъун лъугьине хIал бихьулел букIанин чанго полтиказ, масала гьевго, Россиялъул автомобилистазул махщалилаб цолъиялъул нухмалъулев Александр Котовас хIаракат бахъулеб букIун буго цевехъанлъи гьабизе, амма гьес акция лъазабуразул информация тIалъиялъухъе щвезабулеб батун, гьев рикIкIад чIезавун вугила.\nХимкиялда ракIарараз чадирал чIван ругин ва ракIалда бугин гьедин рукIине жидер тIалабал тIуразегIанин лъазабулеб буго гIадамаз. Гьезие ретIел, хинаб квен ва цIараки тIолго Москваялъул областалдасан бачIунеб буго гIадатиял гIадамаца.\nДагъистаналдаса акциялда гIахьаллъулезул мухIканго кигIан къадар бугеб гьенибали лъалеб гьечIо, амма Москваялдаса рикIкIад гьечIеб бакIалда чIун, хIадурун ругин 150 чийин лъазабулеб буго. Гьел цере риччалел гьечIила полициялъулаз. Гьедино рукIана лъазариял, Москваялда гIагар ракIарулел ругин рагъулалиланги.\nКинаб букIине бугеб хIасил «Платон» абураб системаялде данде рахъарал гIадамазул акциялъулал, рес бугищ гьеб кIиабилеб майданалде сверизе, яги рагIизе бугищ тIалъиялда гIадамазул тIалабалали цIехана «Эркенлъи» радиоялъ Дагъистаналдаса журналист ва жамгIияв хIаракатчи ГIалисултан ГъазимухIамадовасда.\n«Платон» системаялда данде рахъарал жидерго хайир тIагIине бокьичIел ругин, гьел гIадамазул ургъел ккун рахъарал кколарин баян гьабуна гьес.\nГIалисултан ГъазимухIамадов: «ТIоцебесеб иргаялда, гьеб акция буго жидерго хасал мурадал ругел чагIазул хIаракатчилъиялда байбихьараб иш. Гьел гьалмагъзаби ругьунлъун руго пачалихъалъе магъалаби кьечIогон, берцинго, хайиралда магIишат гьабизе. Дида бичIчIулеб бакIалдаса гIебеде, пачалихъалъе хIажат буго гIарац нухал гьаризе, гьел къачIазе.\nГьел чIахIиял юк баччулел автомашинаяз нухал хвезарулел руго. Гьез цIикIкIун къайи лъун хвезарулел руго нухал. Цере, нартги цогидаги багьаго букIаго пачалихъалъ тун рукIана гьел. Гьанже, улкаялда захIматаб хIал буго, гьелъ пачалихъалъе хIажат буго гIарац. Гьел батIаго къуват хIалтIизабун рачахъизе ратиларо, амма цо моцIица чIела, кIиго чIела, гьезда жидедаго чIалгIине буго гьеб».\nБлогер Мурад МухIамадовасул пикруялда гьеб акция буго хадубрагIи лъидаго бичIчIулареб «Платон» системалъ бижизабураб . Гьеб системаги ургъунго къабул гьабураб гIадинаб жо бугила улкаялъул президентасул рейтинг борхизе.\nМурадил пикруялда система нахъе бахъизе рес буго улкаялъул президентас цIияб соналда цебе. Гьединго блогерас баян гьабуна, гьабсагIат акция лъазабураз кинабгIаги политикияб къасд гьечIолъиялъул бицунеб бугин, амма гьезда гъорлъе оппозициялъул чагIи, яги цогидал политикиял къуваталъул вакилзаби журанани, гьеб акция политикиял къасдал ругелде сверизеги рес бугилан.\nЖакъа хасаб кIвар кьолеб бугин гьел «Платоналда» данде рахъаразда гъорлъ дагъистаниязде, жалго гьокочагIазцин, гьелдаса чIухIизецин бачIунила, щай абуни Дагъистаналдаги гражданияб жамагIат цIунун букIиналъин абулеб буго жамгIияв хIаракатчи ГIабдурашид СагIидовас.\nЛъиениги балъголъи кколарила нухал гьаризе биччалеб гIарац гьадинги гIемер букIин, амма гьел хасал чунтбузухъе унеб букIинги. Гьединлъидал «Платон» система чIахIиял, юк баччулел машинабаз нухал хвезарулин абураб жоялъ ритIухъгьаби мекъаб бугила.\nГIабдурашид СагIидов: «Гьел рикIкIада сапаразде унел юк баччулел гьакилазда гурхIизе ккараб хIал буго. Цин гьезие цIатариялъул багьа борхана, гьебги ритIухъ гьабуна магъалаби дагь гьаризе бугилан абун, амма гьанже тIамураб галиялъухъаги гIарац бахъизецин буго. Пачалихъалда гьел хIакимчагIазул буго кIудияб армия.\nГьеб пачалихъада гIадамазул унти бичIчIилин хьул гьечIо дир. 20 соналъ цебе шахтерал рахъун рукIана, гьез рухана хьагал, чайникал, гьел рагIулел рукIана, амма нилъер гьел вацазда бичIчIулеб гьечIо заман батIияб букIин. Жакъа зар гуреб, квер данде бачIине гьечIо гьезда».\nЖакъа Москваялда сверухъ ракIараразе бухIилаго квен босун, ретIел босун рачIунел ругила гьезда ракI унтарал, амма гьелги ругила тIасияб тIалаялде рахъине рес гьечIел гIадамал. ЩибгIаги жо хисизабизе рес бугезда акциялде рахъарал гIадамазул гьеб унти бичIчIуларила.\nДагъистаналда «Платон» системаялда данде акция халатбахъунеб буго Хасавюрт шагьаралда. Гьениб 30 цIикIкIун чIахиял юк баччулел автомашинаби чIун руго.


«Зам-Замалъ» къинабураб Зам-Зам\nИсана хΙежалде ине бокьараз хΙадурлъи гьабизе байбихьу буго, амма гъоркьисалалдаса нахъе цо-цо фирмабазул гΙайибалдалъун гьенире ун бажаринчΙезухъа кигΙан тΙалаб гьабуниги жидерго гΙарац нахъбуссниабун бажарулеб гьечΙо.\n2012 соналъул сентябрь моцΙалдаса нахъе гΙадамал хΙежалде ритIулеб «Зам Зам» фирмаялъ жал махсароде кколел ругин, хIежалде ритIичIого тей гIечIого тIадежоялъе лъагIалица жидер гIарацги нахъбуссинабулеб гьечIин лъазабулеб буго гIадамаз. Гъоркьисалалдаса нахъе чанцIулго ракIарана гьел жидерго документалги гIарацги тIалаб гьабун фирмаялъул кIалтIе, амма метер, рачIа , анкьидасан рачIа, моцIидасан раккеян нахъе ритIулел руго гьел.\nГьедин жидерго гIарац нахъе щвезе хьулгун гьел гIадамал итни къоялъ цойги нухалъ рачIун рукIана Зам Замзамалде. Гьаб нухалда фирмаялъул нухмалъулес гьезда лъазабуна исана хIежалде унел чагIаз жидее кьураб гIарцудасан бецIилин нужер гIарацилан.\nЖидер гьел гIадамазда божилъиги хун бугин, гьабизе жоги лъаларого ругилан абулеб буго хIежалде инчIого хутIараc: «Зам Зам хас гьабун гIадамал хIежалде ритIиялъе хIалтIулеб компания буго. Гьединлъидал гIемер беццулебги рагIун кьун рукIана дицаги гьанире документал, амма бакъалда тана гьез ниж. Чангиязул гIумрудул аниб буго хIеж борхи. Гьедин дида цадахъ йикIана 10 соналъ хIежалде инейилан гIарац данде гьабурай гIадан. ГIодун чара хун йигоан гьей, магIарухъа гьание хьвадун жинда чIалгIанила, тIокIаб гьебщинаб гIарацги жиндир гIумруялда жаниб жиндихъа данделъиларин, щибдай жиндица гьабилилаян. Гьединал лъабнусгогIан чи вуго нижер. Ахиралде щвезегIан нуж ине ругилан, хIадурун рукIайин нижедаги лъазабун Зам Замалъулаз, махсароде кквелеблъи лъан букIарабани цойги нухал ратилароанищ нижеца. Ахирисеб къоялде щвезегIанги чемоданалги хIадурахъе рукIана ниж, бокьараб мехалда ахIизе бегьулинги абун, махсароде ккун тана»\nЗам Зам фирмаялъул вакилзабаз лъазабулеб буго жидеда гIайиб ккечIин, хIежалде ине квотаби рачIинчIолъиялда жидеца щибго гьабун бажаруларилан. Цойги хIежалде инчIого хутIаразул гIарац жидеца заманалда тIадбуссинабунила, хутIаразул гIарац хIажичагIазе санагIалъаби гьаризеги, гьезул транспорталъухъгун, петеразухъги цебехун гIарац кьезе кколелъул гьелда хвезабунилан. Исана хIежалде унез жидее кьураб гIарцудаса босун бецIилила гьел чагIазе гIарациланги лъазабулеб буго Зам Зам фирмаялъул вакилзабаз.\nДагъистаналъул динияб идараялъул пресс-секретарь МухIамадрасул ГIумаровас «Эркенлъи» радиоялъе бицана Зам Зам фирмаялъул кумекалдалъун хIежалде инехъин рукIаразе гурони гIарац тIадбуссинабичIого хутIичIилан. Цойги чанго фирмаялъги хIежалде ине рукIаразул хьулал къотIизарун руго, амма гьезул гIарацгIаги заманалда нахъе щун буго.\nМухIамадрасул ГIумаров : «Гьеб букIана квотаги гьечIого гIадамазухъа гIарацги документалги росулеб фирма»\n«Эркенлъи» радио: «Исана ругищ гьединал фирмаби?»\nМахΙамадрасул ГΙумаров, ДУМДалъул пресс-секретарь\nМухIамадрасул ГIумаров: «Исанаги ругин абулеб бугоха. Нижеца гьелда хурхун цIех-рех гьабулеб буго. «Гьижратуль» абун бугила цо фирмайин лъазабунаха.\n"ЭР: - Гьединал фирмабазде данде гьабулеб къеркьей, балеб рагъ букIунищ?\nМухIамадрасул ГIумаров: « БукIуна, нижеца передачабиги рахъулел руго, гIадамазе бичIчIикьеялъе хIалтIабиги гьарулел руго. Исана гIадамал хIежалде ритIизе ихтияр кьураб кIиго фирма буго. Гьел ккола «Баракат» ва «Марва тур» фирмаби. Гьезул кумекчаги – агентал руго «Караванги» «Равза-турги». ХутIаралщинал чагIи ккола гIадамал махсароде кколел чагIи».\nДагъистаналъул динияб идараялъул баяназда рекъон исанаги Россиялда бищун гIемер хIежалде ине бокьаразул къадар дагъистаниязул буго. Гьаб сагIаталда жаниб мухIканго гьезул къадар чамиде бахунебали лъалеб гьечIо. ХIежалде ине бокьарал хIадурлъизе байбихьун буго.


Европаялъул диваналда гурони божуларей\nАдвокат Сапият МахIамадова\nАдвокат Сапият МухIамадовалъул гIарзаялда тIаса халгьаби байбихьана МахIачхъалаялъул Совет мухъалъул диваналда. МухIамадовалъ диваналде кьуна цIех-рехчагIи. Полициялъул хIалтIухъабаз жий юхиялда хурхун рагьараб тIакъсир гьабиялъул иш цIех-рех чагIаз къануназда рекъечIого къанилан, рикIунеб буго адвокатаз.\nМухIамадовалъул рагIабазда рекъон, 2010 соналъул 17 июналда гьей юхана Хасавюрталъул жанисел ишазул идараялъул полициялъулаз. Гьеб къоялда адвокат идараялде ячIана клиенталъ ахIун. МухIамадовалъ Малика Эвтемировал ихтиярал цIунулел рукIана. Эветемировалъул рагIабазда рекъон, гьей толей йикIинчIо полициялъул хIалтIухъанас. Полициялъулас абулеб букIан буго 400 азарго гъурущ кьечIони Эвтемирова суризаюлей хIужжаби интернеталдаса тIиритIизарилин. 17 июналда полициялъ ккун йиго Эвтемирова ва гьеб рагIарай адвокат МухIамадоваги йортана идараялде.\nИдараялъул минаялда МухIамадова жаний йичачIо, азбаралда гьей квешго юхана полициялъул хIалтIухъабаз. Лъавудаса арай жий полициялъулаз нухда реханилан, бицана МухIамадовалъ. Чанги моцI бана адвокаталъ азарханаялда.\n2010 соналъул 1-леб июлалда гьелъ гIарза хъвана ва гьелда рекъон такъсир гьабиялъул иш рагьана. Нахъисеб къоялда полициялъул хIалтIухъабазги хъвана гIарза. Гьез абулеб букIана адвокат жийго речIанилан гьезда тIаде, хадуб абулеб букIана хъубалщинал рагIаби рикIанилан гьелъ жидеда. Полициялъул гIарзаялда хурхунги такъсир гьабиялъул иш рагьана.\nГьеб кIиябго гIарзаялда тIаса байбихьарал цIех-рехал диваналде чанги нухалъ щвана, чанги нухалъ диванчагIаз нахъеги щвезаруна. Гьезда тIаса чанги гъалмагъирги ккана. Ахир-къад кIиябго цIех-рех цолъиязабуна ва 2011 соналъул 28-леб декабралда цIех-рех къана. Адвокаталъул гIайиб букIа, полициялъул гIайиб букIа – гьел чIезаризе захIмат буго, щай гурелъул гьезул гIарзаби далилал гьечIел ругилан лъазабуна цIех-рехчагIаз.\nИсана 14 июналда МухIамадовалъ гIарза кьуна диваналда цIех-рехалда тIаса. Гьал къоязда тIобитIараб диваналда гьелъ абуна гIарза некIого кьезе къасд букIанилан, амма гьелъие къваригIунел документал Цех-рехалъул комитеталъ жиндихъе кодоре кьолел рукIинчIилан. МухIамадовалъ абуна диванчи ХIасанхIусен ХIусеновасда жиндир гIарза къабул гьабеян.\nДиваналде вачIарав прокурор Виталий Морозовас абуна, цIех-рех къануналда рекъон къанилан. Диванчиясда гьес абуна жинда бичIуларин, адвокаталъул гIарзаялда тIаса щай халгьаби байбихьизе кколеб букIарабали.\nДиваналда МухIамадовалъ бицана, байбихьудаго къануналда рекъон бачунеб букIинчIилан цIех-рех. «Ккараб лъугьа-бахъиналда тIаса кIиго цIех-рех гьабизе бегьуларо, гьеб Россиялъул Уголовияб Кодексалдаги хъван буго», - ян абуна прокурорасда адвокаталъ. Гьелъ гьединго тIаде жубана, диваналъул чанги халгьаби тIобитIанин цIех-рехчагIазул ишазда тIасаилан.\nДиваналъул хIукмаби рихьизареян, чIана прокурор Морозов. МухIамадовалъ жаваб кьуна, документал жиндихъ цадахъ гьечIилан. Гьелдалъун диванчи ХIусеновас хIукму къотIана халгьаби 11 сентябралъгIан нахъбахъине.\nИнсанасул ихтияразул рахъалъан Европаялъул диваналдеги битIун бугин жинца гIарзайилан абуна МухIамадовалъ «Эркенлъи» радиоялда.\nСапият МухIамадова: «Дица лъабго соналъ цебе хъвана гIарза Европаялъул диваналде. Дица хъвана, цIех-рехчагIаз жидер хIалтIи ургъунго цIацIан бачунеб бугин, полициялъул хIалтIухъабазе тамихI гьабизе бокьун гьечIин. Дагъистаналда рукIаралщинал диваналъул хIукмабиги ритIана. Гьанже дица нилъер диваназдаса тIалаб гьабулеб буго цIех-рех мекъи къан бугин чIезабеян. Россиялъул цониги диваналъ дир кквечIони, дица ахирисеб кагъат хъвазе буго Европаялъул диваналде ва гьез дир гIарза халгьабизе байбихьина».\nПрокурор Морозовас инкар гьабуна баянал кьеялдаса. Диваналъ хIукму\nГIакъуба къулчIун, бугьтаналъукьа ворчIун...\nСапият: БахIарчияй йикIинарищха, омоналъулал рухарай дун…


Сдам квартиру 2 комнатую у метро Улица Академика Янгеля за 60000 руб.\nСдам квартиру 3 комнатую у метро Улица Академика Янгеля за 70000 руб.\nСдам квартиру 2 комнатую у метро Улица Академика Янгеля за 40000 руб.\nСдам квартиру 1 комнатую у метро Улица Академика Янгеля за 55000 руб.\nСдам квартиру 1 комнатую у метро Улица Академика Янгеля за 35000 руб.\nСдам квартиру 1 комнатую у метро Улица Академика Янгеля за 33000 руб.\nСдам квартиру 1 комнатую у метро Улица Академика Янгеля за 45000 руб.\nСдам квартиру 3 комнатую у метро Улица Академика Янгеля за 90000 руб.


11 маялда низам цIунулез ккун вукIарав Рамазан Джалалдиновасул вацгIал СеидмухIамад Насибов виччан вугин абурал баянал кьолел руго гьесул гIагарлъиялъ. Живго Джалалдиновас гьелда бан баян гьабулеб буго Насибов эркен гьави тIалаб гьабулеб букIанин жинца маслигIат гьабизе бокьараздаса. Чачан республикаялъул тIалъиялъ маслигIаталде рачIине бокьун тIамураб гали батизе рес бугин гьеб.\nСаидмухIамад Насибов Шарой мухъалъул Жанисел ишазул бутIаялдаса виччан вукIин лъана 22 маялъул радал. Гьесул гIагараз баян гьабухъе, гьев рокъове щвезавун вуго чанго цIурдул чIегIер гьарурал автомашинабазда рекIарал чагIаз. Насибов ккун хадув, гьесул рукъзабахъ чIухь бан, пасат гьабун букIанин рукъ-къайи, амма гьес чIваниги жинца наркотикал цIунун рукIанин абураб жо тIаде босиларин лъазабун бугин бицана гьелда бан Насибовасул вацгIал Рамазан Джалалдиновас.\nГьев кквеялъе гIиллаги кканила, Кенхи росулъе Рамзан Къадиров вачIараб заманалда, гьес цеве лъугьун, жинца видео-кIалъаялда бицунелдаса цIикIкIун росдал унтаби къватIир чIвазари. Гьесдаса хадуб нахъияб къоялъ, СеидмухIамад чанго автомашина бачIун вачун ун вугила. Гьев вачун унаго, гьев Къадировасухъе вачун унев вугин лъазабун бугилан баян гьабуна Рамазан Джалалдиновас «Эркенлъи» радиоялъе.\nРамазан Джалалдинов: «Рамзан Къадиров вачIарав мехалъги, гьесда цебе бугебщинаб, дица бицинчIецин хабар бицун буго гьес. Гьев вихьизавулевги вуго видеоялда, амма кIалъай бахъун гьечIо. Гьебго къоялъ гьесда абун буго полициялъулаз мун «вылечить» гьавизе вугилан. Гьебго къоялъ ккун ва виччанги вукIун вуго. Цинги нахъияб къоялъ радал рачIун, гьез гьев вачун ун вуго. Цо Шарой мухъалъул Жанисел ишазул бутIаялдаса полициялъулавги хутIарал чIегIераб ретIел ретIарал чагIиги рукIун руго. Цинги гьез абун буго гьав вугин Къадировасухъе вачунев чи».\nХадубккун, живгун гара-чIваризе хIажалъун хадур лъугьун рукIараздаса жинца тIалаб гьабун букIанила, жив хIадур вугин гара-чIвариял гьаризе, гьев ккурав васги виччанани, росдал гIадамалги жалго танани. 22 маялъ радал жиндихъе кIалъан вачIанила МухIамад ГIаличулав, жинца дур мурад тIубанилан абунин баян гьабуна Джалалдиновас.\nРамазан Джалалдинов: «Дунгун гара-чIвари гьабизейин хадур лъугьарал ШихсагIидовасдаги, МухIамад ГIаличулавасдаги дица абуна, дун къачIарав вугин гара-чIваризеги, маслигIаталдеги, дов вас нахъе виччанани. Дица абуна минаги кIваричIин, халкъги жибго тун гьев вас эркен гьаби бугин дир мурад. Гьез маслигIат гьабизе гIодор чIезе ругин абулеб букIана. Цинги сон радал ахIун бачIана дихъе ГIаличулавас, дур мурад жинца тIубанилан. Гьелдаса хадуб, росулъе ахIана дица, гьезги бицана чанго машина бачIун щвезавунин гьев. Гьесул эбелалда тIаса лугьайиланги гьарун буго».\nГьабсагIаталда росулъ парахалъи бугин абулеб бугила, амма росулъе унев гьениса гурев батIияв чиясда хадуб хал кколеб бугин абулеб бугила росуцоязин баян гьабуна Джалалдиновас.\nГьединго гьес бицана, Насибов эркен гьави жидеца тIалаб гьабунин кIалъан вачIанила Дагъистаналъул Миллияб политикаялъул министр хисулев Гъарун Давудов. Гьес тIалаб гьабулеб бугила прессаялда гьеб Дагъистаналъул министерлъиялъул иш гIадин лъазабизе.\nРамазан Джалалдинов: «КIиабилев кIалъан вачIарав чи ккана Гъарун Давудов, жинца тIубазабураб бугила дур мурад, гьев жив сабаблъун эркен гьавурав вугин абуна. Жакъа гьес нахъеги ахIун бачIана, гьеб жинца гьабураб иш бугин, «Черновикалда» гьедин хъвайин тIалаб гьабун. Лъица гьабурабали Аллагьасда лъала».\nАмма Чачан республикаялъул тIалъиялъе бокьичIого СеидмухIамад эркен гьавлев вукIинчIолъи бичIчIулила жиндайин тIаде жубана Рамазаница\nДжалалдиновас баян гьабухъе, гьев хIадур вуго гIара-чIвариязде, амма жинца тIаса лъугьаян лъидаго гьаризе гьечIила.


Щай беццулеб дагъистаналъул лъай кьеялъул система?\nРоссиялъул лъай кьеялъул министр Дмитрий Ливанов ва Дагъистаналъул бетIер МахIамадсалам МахIамадов\nИтни къоялъ хIалтIулаб сапаргун Дагъистаналде вачIун вукIана Россиялъул лъай кьеялъул министерлъиялъул нухмалъулев Ливанов Дмитрий. Республикаялъул нухмалъиялъулгун букIараб дандчIваялда гьез рорхулел рукIанин Дагъистаналда лъай кьеялда тIасан квар бугел суалалилан абураб баян къватIибе кьуна «РИА Дагъистан» информациялъул агентлъиялъ.\nРеспубликаялъул нухмалъулев МахIамадов МахIамад-Саламица министрасулгун дандчIваялда абулеб бугоан жакъа лъай кьеялда сверухъ гьабулеб хIалтIиялъ республикаялда кIудияб хIасил кьолеб бугилан, мисалалъе гьес бачана гьаб соналда кинабниги 18 цIияб школа банин жидецаян.\nТIадегIанал цIалул идарабазул бицунаго Шималияб Кавказалъул федералияб округалда гьоркьоб тIадегIанаб лъай кьеялъул рахъ бищунго лъикIаб бугилан абуна гьес Дагъистаналда, жакъа республикаялъул тIадгIанал цIалул идарабазда цIалулев вугин кинавниги 110 азарго чи. ЛъикIаб тIадегIанаб лъай щвезе тIалаб гьабулел дагъстаниязул къадар цикIкIунеб бугилан абуна гьес хадубги. Амма гьес гьениб мисалалъе рехсечIо гьелгощинал студентал цIали лъугIун хадур кирехун хIебтIулел ругелали. Республикаялда хIалIтизе бакI гьечIолъиялда бан жакъа Дагъистаналдаса гIемерисел гIолилал уна россиялъул батIи-батIиял шагьаразде. ТIадегIанаб цIалул идараги лъугIун диплом щваралги гьезда гьоркьор дагьал рукIунаро.\nРеспубликаялъул нухмалъулес бицунелдасаги хIакъикъат тIубанго батIияб букIин баян гьабуна «Эркенлъи» радиоялъе республикаялда бищунго рикIкIунездасан кколеб Дагъистаналъул Пачалихъияб Университеталъул мугIалим, гIалимчи Мирзакеримов Садыкъицаги. Лъай кьеялъул министр Ливанов щун вукIана гьезул цIалул идараялдеги, амма Мирзакеримов гьенив вукIун гьечIо, вукIараваниги батIияб тIокIаб жо букIинчIин жиндир лъай кьеялда сверухъ бугеб бугеб ахIвал-хIалалъул бицинеян абуна гьес.\nШколалда малъулеб программаялда тIасан гIадатияб суал кьунигицин гьебгицин лъаларин жакъасел гIолилазда. Гьениб малъулеб гьечIеб лъай университеталде рачIунищин гьез тIалаб гьабилеб. Кинабго бараб букIунин байбихьул классалда цIалулаго лъимаде кьураб тарбиялда. Вузазда батIалъи гьечIого, школалда батIалъи гьечIого киса кибего бугин цохIого сурат. Щибаб къойил хисулел лъай кьеялда хурхун хIадурулел къануналги, цогояб пачалихъалъул экзамен абун щибниги пайда гьечIел тадбиралги, чанго хIужа рехсана гьес лъайкьеялъул даража Дагъистаналда гIодобе ккезабулел:\nСадыкъ Мирзакеримов: ««Узухъда руго студентал ракI батун цIалиги гьабулел, метрисеб къоялъул ургъелги бугел, амма дагьал ругоха, гIемерисел жакъа цIализеян рачIарал гIолилазе гьелъул ургъелцин гьечIо».\nЛъай кьеялъул суал халат бахъинабулаго Мирзакеримовас рехсана цойги кIвар бугеб хIужаги. Гьеб ккола жакъа Дагъистаналда ругел мугIализабазе щолеб гIодобегIанаб харжалъул суал. Жакъа 6 -7 азарго гъурущги моцIалъе кьун кинила гьев цIалул идарабазда хIалтIулев. Мирзакеримовас абуна лъай кьеялъул системаялда жаниб ришватчилъиялъ чIел босулеб букIин гьеб киналъулго баракат кколилан. Живгоги хъизанги хьихьизе гIураб мухь щолеб гьечIони мугIалимас жиндирго хIалтIиги намус бацIцIадаго тIубазе гьечIилан рикIкIунеб буго Мирзакеримовас:\nСадыкъ Мирзакеримов: ЦIакъ захIмат буго жакъа мугIалимасе хIалтIизе, дирго рахъалъ гуро абулеб бугеб, диегоги хъизаналъеги цадахъ пенсиягIаги щола, амма цогидазе щолеб бугеб гьитIинаб харжалъул хIисаб гьабе, гьедигIан дагьаб гIарцухъиш бугеб жанги кьун гьев хIалтIизе кколев, кколаро. ЛъикIаб харж кьолеб бугони ракIбацIцIадаго хIалтIизе разилъизе вуго гьев. ЦIалул идарабазде мадарал студентал къабул гьаризе ккола. Гьебги гьабулеб гьечIо, ЕГЭ абун цо чIандаби хIалел руго. Гьеб цохIо дица абулеб жо гуро киналго цадахъ ругезги абулеб буго гьедин. Жакъасеб мугIалимасул харжалъухъ сапаралъ Москваялде анани нахъвуссун лъелго вачIине ккола. КинабгIаги гъира гьечIо гьединаб ахIвал хIалалда хIалтIизе, жиндирго яхIалда рекъон кколев вуго гьев хIалтIизе, тIокIаб бакI гьечIелъул хIалтIизе. ТIокIабги щиб гьес гьабилеб»\n2 ноябралда Россиялъул гIелмуялъулгун лъай кьеялъул министерлъиялъ къватIиб загьир гьабуна улкаялда ругел пайда гьечIел цIалул идарабазул сияхI. Дагъистаналда гьеб сияхIалде ккун буго батIи-батIиял вузазул филиалалги, цIалул ункъо идараги. Итни къоялъ Россиялъул лъай кьеялъул министрасулгун букIараб дандчIваялда хас гьабун гьеб суалалалъул бицинчIо лъицаниги.


Живго гIатIиракьалда,ракI – гIагарал мугIрузда\nШабанов МухIамад гьавуна 1963 соналда Шамил районалъул ТIелекь росулъ. 1970-1980 соназда цIалана Гъизилюрт шагьаралъул №4 гьоркьохъеб школалда. ЦIалана Гагарин шагьаралъул зооветеринарияб техникумалда, Бизнесалъулгун правоялъул халкъазда гьоркьосеб институталда, ДГУялъул юридикияб факультеталда, РФялъул президентасда цебе бугеб Россиялъул пачалихъияб хъулухъалъул академиялда.\nХIалтIизе байбихьана 1980 соналда. ХIалтIулев вукIана Гъизилюрт районалъул батIи-батIиял идарабазда ва хъулухъазда. 1994-1999 соназда вукIана Гъизилюрт шагьаралъул собраниялъул депутатлъун ва 1999-2003 соназда – ДРялъул Халкъияб Собраниялъул депутатлъунги.\n2013 соналъул июналда МухIамад вищана «Гъизилюрт район» муниципалияб района-лъул администрациялъул бетIерлъун ва 2016 соналъул сентябралдаса нахъе хIалтIулев вуго Гъизилюрт районалъул бетIерлъун.\nМ. Шабанов ккола «Партия Роста» абураб ТIолгороссиялъул партиялъул Дагъистаналда бугеб регионалияб отделениялъул председательги. Гьев вуго экономикиял гIелмабазул кандидат, ДРялъул мустахIикъав экономист, ДГТУялъул кафедраялъул заведующий.\nМухIамад мустахIикълъана гIемерал шапакъатазе. Гьезда гьоркьор руго БахIарчилъиялъул ва «Дагъистаналъе гIоло гьабураб хIаракаталъухъ» абурал орденалги.\nДир цевегосев гьудул, пишацояв, пикруцояв, кидаялиго коррупциялде данде къеркьолезул цебесеб кьерда вукIарав «ХъахIаб рукъалъул» чиновник ГIалибег ГIалиев мех-мехалда вачIуна «ХIакъикъат» газеталде, загьир гьарула нижер хIалтIуда тIасан жиндирго пикраби, гьарула пайдаял малъа-хъваял, кантIизариял.\nБищунго аслияб жо - ГIалибег вуго ракI-ракIалъ магIарул халкъги гьелда хурханщинабги бокьулев чи, унго-унгояв патриот.\nЛъикIаб пикру баккани, газеталъул гьурмазда вукIине мустахIикъав чи ракIалде щвани, кIутIун дихъе яги цоги хIалтIухъабазухъе ахIун бачIуна гьес.\nГьале чанго къоялъ цебеги ахIана ГIалибегица жив Гъизилюрталде ине вугила «Шагьаралъулаб санагIатаб сверухълъи» абураб программаялда рекъон ЦIияб ЧIикIабги ЦIобокь-Миякьобги объектал рагьиялда бан тIоритIулел тадбиразда гIахьаллъизе.\n- Унго-унгояв магIарул бихьинчи ва бажари бугев нухмалъулев вихьизе, лъазе бокьун батани, метер «маххул чуял» кьолозе руго Гъизилюрталде, - ян абуна разиго ГIалиевас. - Нужер подпискаялъеги кумек гьабизе буго МухIамад ХIажиевичас, дудаго бихьизе буго.\n…Радалго сапаралде рахъана ниж.\nЛъикIаб, роцIараб къоги бачIана, хабар-кIал гьуинав ГIалибегица ракIги гъезабулеб букIана. Бицунги, рагIунги, цо нухалъ вихьунги лъикIаб пикру жиндехун бижарав районалъул бетIер МухIамад Шабановас подпискаялъе чIаголъи гьабунадай, кIиго анкьалъ цебе кьураб рагIи ккунадай абурал пикрабалъ дунги вукIана.\nЦIияб ЧIикIаре щолеб мехалда ГIалибегихъе кIалъан вачIана МухIамад. Гьезул хабар нижедаги рагIулеб букIана. Шабановас гьасие суал кьолеб бугоан жакъа рагьулеб парк щиб бакIалда бугебали лъалищан. Лъаларин гьес абидал, лъабго-ункъо соналъ цебе гIадамазул гIарзазда рекъон мунги вачIун, дуца сверухълъиялдаго ахIиги бахъинабун, коммерсантаздаса цIунизе кIвараб ракь щайила дуда лъаларебин лъугьана районалъул бетIер.\nРакI-ракIалъ вохана гьеб хабаралдаса ГIалибег ва бицана ресги санагIатги бугел коммерсантаздаса цIиябчIикIасезе гьеб ракь цIунулаго, жиндаго бихьанщинаб къоги гьениб букIараб кутакаб къеркьейги.\nДицаго пикру гьабуна чан чиясул мурадха тIубазабун батилеб гьав, ракI лъикIав, хIалимав, велъун гурони нилъеда кIалъаларев, амма къо ккаралъув согIав, ритIухъав, халкъалъе гIоло бокьараб къуватгун къеркьезе хIадурав чиновникасилан. Бадибе – рецц, роциб – малин абулелъулха, гьасда дица щибго жо абичIо, амма гьудуласдаса чIухIиялъулги разилъи-ялъулги асар рещтIана рекIелъ. ГIабдулатIиповасул командаялда гьоркьов бищунго хIаракаталда хIалтIулев чи вукIана ГIалибег ГIалиев.\n…РикIкIадасанго рихьана гIеме-\nрал гIадамалги цо гIажаибаб чIаголъиги.\nГьале живго Шабановги – щивав чиясул квер босулев, киназего махсара-хочI гьабулев, гьимулев. Кутакалда кIудияб адаб-хIурмат гIадамазги гьабулеб бугоан гьесул.\nГIалибег вихьаравго, МухIамад нижеде данде вачIана ва дурго къеркьеялъул хIасил бихьизе дида хадув вилълъаян, живго кIигогIан халатав гьевги вехъерхъун, цо рахъалде ана.\nМашааллагь, проекталъул кутак, паркалъул берцинлъи, квегIенлъи, скамейкабазул цIваки, гIадамазул гьурмазул гвангъи.\nРагIи кьуна районалъул бетIер, «Партия роста» абураб федералияб партиялъул регионалияб отделениялъул председатель, экономикиял гIелмабазул кандидат, Бихьинчилъиялъул орденалъул кавалер МухIамад Шабановасе.\n- Республикаялдаго бергьенлъиялда гIумруялде бахъинабулеб «Мой Дагестан. Комфортная городская среда» абураб программаялде гъорлъеги лъугьун, хIаракатго хIалтIулел руго нилъер районалъул росабиги,-ян абуна М. Шабановас. - Гьелъие гвангъараб нугIлъилъун ккола жакъа ЦIияб ЧIикIаб росулъ рагьулеб гьаб гьайбатаб паркги. Дие бокьун буго гьаб проекталда гIахьаллъи гьабурал тIолазего баркала загьир гьабизе. Хасго баркала кьезе бокьун буго росдал цIияв бетIер Ражаб Хамуевасе. Лъабго моцIалъ тIадчIун хIалтIана гьев рехсараб проект гIумруялде бахъинабизелъун. Гьале ахирги кIвана гьадинаб берцинлъи гIуцIизе. КIудияб баркала буго росдал гIадамазе, жамгIиял хIаракатчагIазе. Парк рагьараб гIоларо, гьаб цIунизе-ги ккола, бацIцIадго чIезабизеги ккола. Нилъеда лъала кинаб къоги бихьун нилъеца гьаб ракь коммерсантаздаса нахъе босарабали.\nРохалилаб тадбиралда кIалъазе рахъарал хIукуматалъул вакил ГIалибег ГIалиевас, росдал гьоркьохъеб школалъул директор Ума ХIажиевалъ, цеве вукIарав районалъул бетIер МухIамад Дадаевас ва цогидазги лъикIаб къимат кьуна рехсараб проекталъе.\nПарк рагьиялда бан тIобитIулеб рохалилаб тадбир ана кутакалда берцинго, кIалъаял рукIинчIо ххвалиего гьарулел, рагIаби рукIана рекIелъе рортулел. Халкъалъ – гIисиназги чIахIиязги – МухIамадиеги гьесул гъункараб командаялъеги кьолеб букIана мустахIикъаб, хIакъикъияб къимат. Цо-цо рекIел асар, ай эмоциял кквезе кIвечIого, цIакъго МухIамад веццизе лъугьаразда районалъул бетIерас абулеб букIана: «Дир бицине гуро жакъа нилъ гьанир ракIарарал, паркалъул, сверухъ бугеб берцинлъиялъул бицине. Гьадинаб рес нилъее кьурал Россиялъул президентасе, Дагъистаналъул бетIер Владимир ГIабдугIалиевичасе кье баркала, нилъеде ягъунги, ахIдонги, бадирчIваял гьарунги гьаб иш гIужда рагIалде бахъинабизе бокьун букIарай Рукъият АхIмадовалъе кье баркала».\nХадуб школлъималазги чIахIиязги парк рагьун чIоло къотIана. Разиял гьаркьаз ханлъи гьабулеб букIана сверухълъиялда...\nХадусеб нижер сапар букIана гьединабго паркги росдае кIвар бугел цоги объекталги ралеб ЦIобокь-Миякьоб росулъе. Кутакалда хIадурлъун ругоан тадбиралде гьенирги. Хасго школалъул цIалдохъаби. Цо берцинаб сценарийцин ургъун бугоан гьез. ЦIалдохъабаз бицун лъана ЦIобокь-Миякьор гьарурал пайдаял ишазул тIубараб сияхI. Мисалалъе, Дагъистаналъул бетIер Владимир Васильевасул хIаракатчилъиялдалъун гIумруялде бахъинабун буго «БакIалъулаб хIаракатчилъи» абураб кIудияб проект, «150 школа» абураб проект, «Современная школа» абураб Генералияб проект, Школалъулаб къотIноб тIун буго хъил, тIадбан унеб буго волейболалъулгун баскетболалъул цIиял майданал гьариялъул хIалтIи.\nРохалилаб тадбиралда кIалъазе вахъарав районалъул бетIерас ракI-ракIалъулаб баркала кьуна гьел киналго проектазда тIад хIалтIарал росдал гIадамазе, жамгIиял хIаракатчагIазе, росдал бетIер ГIабдулгIазиз СултIановасе, гьесул заместитель ТIагьирие, депутат Зайнулае, МухIамадхIажи Къадиевасе, Дагъистан Республикаялъул Халкъияб Собраниялъул депутатал Мухтар Оздеаджиевасе, Мурад Пайзулаевасе, школалъул директор ПатIимат Къадиевалъе ва гIемерал цогидазеги.\n- Хириял ЦIобокь-Миякьоб росдал гIадамал, тIаде рачIарал гьалбал, цIалдохъаби, жакъа нилъ ракIарун руго росулъ паркги цогидал объекталги рагьиялда бан тIобитIулеб рохалилаб данделъиялде, - ян байбихьана жиндирго кIалъай районалъул бетIер ва тIолалго ишазул цевехъан, хIаракатчи МухIамад Шабановас - Баркала нилъер республикаялъул бетIер Владимир Васильевасе гIадамазул гIумруги рукIа-рахъинги цебетIезабиялде кьолеб щибабкъойилаб кIваралъухъ. Кинабго нилъеца гьабулебщинаб жо буго гьесул тIадкъай тIубазабиялъе , «Мой Дагестан. Комфортная городская среда» абураб программа бергьенлъиялда гIумруялде бахъинабиялъе гIоло.\nДун жакъа лъикьаго нечечIого, бацIцIадаб намусгун районалъул бокьараб росулъе уна, щай абуни цониги росу гьечIелъулха дир берзукьа борчIараб, хIукуматалъул рахъалдаса кумек щвечIеб. Щибаб росулъ ралел руго цIиял объектал, гIуцIулел руго гIумру гьабиялъе хIажалъулел тIолалго шартIал. Руго сахаватал, яхI бугел гIадамалги жавабиял нухмалъулелги. Мисалалъе. гьаб парк гьабулаго унго-унгояб хIаракатчилъи бихьизабуна нужер росдал бетIерас. Лъабго моцIрол харж кьеялде тIадеги, гьес валагьана спонсорги. Спонсорас кьуна гьаб ишалъе 700 азарго гъурущ ва гьарана жиндир цIар рехсогейилан, ай Аллагьасдаги жиндаги гьоркьоб тейила гьеб. Аллагь разилъаги гьединал гIадамаздаса.\nРосдал гIумруялъулъ гьабулеб хIаракатаб хIалтIуе гIоло района-лъул бетIерасе ХIурматалъулал грамотабиги баркалаги кьуна района-лъул имамасги росдал бегавуласги.\nЛъугIана официалияб тадбир.\nМажгиталда рузманги бан, росдал бегавуласул гьариялда рекъон, ниж ана къаде кваназе.\nМухIамад Шабановас нижер лъай-хъвай гьабуна жиндирго командаялъулгун. Гьел ругоан Да-гъистаналъул Халкъияб Собраниялъул депутатал - лъарагIав Мухтар Оздеаджиев, магIарулав, Шамил районалъул Хучада росулъа Мурад Пайзулаев, ЦIобокь-Миякьоб росдал бетIер ГIабдулгIазиз СултIанов ва районалъул идарабазул хIалтIухъаби. Щивасе рагIиги кьолеб, щивасул рахъалъ хинаб рагIиги абулеб букIана районалъул бетIерас.\nГьаниб кIиго рагIи подпискаялъулги абичIого гIоларо.\nЧан газета хъвазе бокьун бугебилан гьикъана гьес дида.\nДурго ракI билълъараб, администрациялъул ресалда рекъараб гьабеха, МухIамадин, дица кьураб жаваб гьесие бокьичIо.\n- 50 газета цин хъвазе буго магIаруллъиги хирияв, магIарулалги рокьулев дирго гьудул ГIалибег ГIумаровичасе гIоло. Араб соналъ кигIан букIараб?\n- Дагьаб къадар букIана – къоло щуго.\n- Исана кигIан гьабилеб?\n- Цо нусго жо гIела.\nГьедин дица абидал, нусго жидеца цебего хъваниланги абун, района-\nлъул бетIерас администрациялде ахIана. Лъабнусго экземпляр хъван бугоан «ХIакъикъаталъул» Гъизилюрт районалда, шагьар малъичIого.\nСагIаталдасаги цIикIкIун заман\nбана нижеца ЦIобокь-Миякьоб росдал бегавуласул ашбазалда. ХIалтIулги, хIасилазулги, цере чIарал масъалабазулги хIакъалъулъ бицана, гIаданлъиялъул, гьудуллъиялъул рехсезеги кIоченчIо.\n- Дица кадраби тIаса рищулеб куц лъалищ нужеда? - йилан гьикъана Шабановас, вукIаралъуса вахъун.\n- Бицани лъалаха, - ян нижецаги жаваб кьуна.\n- Дун бокьараб гIиллаги балагьун, багьанаги цIехон, росдал бутIрузухъе гьоболлъухъ уна. Гьездаги ккола дун жидехъе гIицIго хинкI-чед квинеги чай гьекъезеги вачIарав чийилан. Амма дир батIияб мурад букIуна - дун балагьула гьав чиясул рокъоб бугеб ахIвал-хIалалде, къватIиб бугеб рацIцIа-ракъалъиялде. ГьечIищ гьеб киналъулъго гIадатиябниги гIадлу-низам – гьединав росдал бетIер дие думалъго данде кколаро. Жиндирго рокъоб гIадлуги гIадатиябниги магIишат-яшавги гIуцIизе кIоларев чиясдаса росдаеги букIунаро пайда. Гьелда дир ракIчIараб буго.\nДир бугеб цо кIудияб анищги бицинищ нужеего?\nДирго гIагараб Шамил районалъе дихъа бажарараб, кIвараб кумек гьабизе. Дун цIалулевги, хIалтIулевги, гIумру гьабулевги аслияб къагIидаялда гIатIиракьалда вукIана ва вуго. Амма дида ракIчIун лъала дир ахир вуссунеб бакI лъоба магIарухъ букIин, дир анкьумумузул, бищун дие хириял чагIазул хабал гIагараб ТIелекь рукIин.\nГIемерав ургъана ва жакъаги ургъулев вуго дун гьав лебалав, жигарав, жиндир гIумруялда жаниб чанги жо бихьарав, хIехьарав, саламатал ишал гьаризеги гьайбатал лъалкIал тезеги кIварав магIарул Бихьинчиясул, Инсул, Нухмалъулесул, ккараб бакIалда, Рагъухъанасул рагIабазда тIад.\nГьасие дагь буго анцI-анцI соназ жинцаго гьабулеб лъикIлъи, гIаданлъи, гIадамазе жиндаса къойилго щолеб кумек, ккаралъуб битIулеб квер.\nГьасул ракI мугIрузда буго, гьеб хIалакун буго тIелкьадериеги тIолалго ракьцоязеги хъулухъ гьа-бизе.\nДругие материалы в этой категории: « МугъчIвай гьабула халкъалда\tЦохIо лахIзат гIадин паркъана гIумру »


М. Закаряев, Чонтаул росу ХIакъикъат №№110-113(17594-17597) 25 июнь 2009г.\nХалкъазда гьоркьосеб классалъул спорталъул мастер, анкьцIул Дагъистаналъул, щуцIул Россиялъул чемпион, дунялалъул чемпионаталъул призер, Пятилетка росулъа 19 сон барав МусахIажиев Закария гъоркьиса вахъана кикбоксингалъул рахъалъ Европаялъул чемпион лъун.\nМусагаджиев Закарья .\nЦIумада районалъул ТIинди росулъа МусахIажиев МусахIажил хъизамалъ гIумру гьабулеб буго Хасавюрт районалъул Пятилетка росулъ. МусахIажил кIиабилев вас Закарияв гьитIинаб къоялдасаго бокьулаан спорт: хасго гугари, бокс, футбол. Росулъ спортзал гьечIониги, спортивиял хIаязе ругьунлъизе ресал Закарияда ратулаан, кьерилалгун цадахъ гьев унаан батIибатIиял къецал тIоритIизе росдада аскIоб бугеб Сулахъ гIурул рагIалде. Пятилеткаялда аскIоб бугеб Акнада росулъеги хьвадулаан Закария тренировкабазде. Кикбоксингалъул рахъалъ Европаялъул чемпион, вацгIал АхIмадов Шамилил тIадкъаялда рекъон Закарияцаги байбихьана кикбоксингалъул тренировкабазде хьвадизе. Гьесул тренер ккола «Скорпион» клубалдаса Зайналбег Зайналбегов. Гьесул нухмалъиялда гъоркь тIадчIун хIалтIана тренировкабазда ва чанго къецалда бергьенлъи босана. Закариял бугеб тIадчIейги бихьун, Шамилица гьесда бичIчIизабуна мурадалде щвезе ккани гIемераб захIмат баччизе ва щибаб къоялъ кIвахIтун ругьунлъабаздеги хьвадун, жиндирго махщел камил гьабизе кколеблъи. Тренер хIисабалда гьеб кинабго гьес Закариядаса тIалабги гьабулаан. Амма Закария захIмалъабазе къуркьулев гIолилав гуро. Байбихьана гьес тIадчIун кикбоксингалъул балъголъаби лъазаризе. Гьелъул хIасилалги квешал ккечIо. 2005 соналда 60 кг цIайиялда тайбоксалъул къецазда Закария вахъана Дагъистаналъул чемпионлъун. Гьебго соналда гьес гIахьаллъи гьабуна Москваялда тайбоксалъул кубокалъе гIоло тIоритIарал къецазда ва чемпионлъун вахъана.\n63 кг цIайиялда тайбоксалъул къецаздаги Закария вахъана Дагъистаналъул ва Россиялъул чемпионлъун. Рес щвана Тайландалъул шагьар Бангкокалда тIобитIулеб дунялалъул чемпионаталда гIахьаллъизе. Гьениб МусахIажиевасе щвана мазгарул медаль. 2007 соналда кикбоксингалъул рахъалъ Россиялъул чемпионаталдаги Закарияца ракIчIараб бергьенлъи босана.\n2008 соналдаги 63 кг цIайиялда кикбоксингалъул рахъалъги тайбоксалъул рахъалъги Дагъистаналъул чемпионлъунги вахъун гьесие рес щвана Брянск шагьаралда тIобитIулеб кикбоксингалъул рахъалъ Россиялъул чемпионаталда гIахьаллъизе. Гьениб бергьенлъи щун хадуб гIахьаллъи гьабуна Португалиялда тIобитIараб Европаялъул чемпионаталда. Гьенир Закариял цIайиялда рукIана хIалбихьи бугел кикбоксерал. Амма жиндирго къуркьулареб хасияталъ ва бергьенлъиялде бугеб шавкъалъ гьев Европаялъул чемпионлъун вахъана.\nТIоцеве Закария бергьана Сербиялъул спортсменасдаса, бащдаб финалалда гьесда данде ккана Босния-Герцоговинаялъул кикбоксер. Финалалда гугарана Турциялдаса спортсменгун. Лъабаздаго тIад бергьенлъи босана Закарияца.\nЗакариял вацгIал, Чонтаулалда чIарав АхIмадов Шамил ккола кикбоксингалъул рахъалъ Европаялъул чемпион. Гьев кIиясулго вацгIал МухIамадов Шамилги ккола гьеб спорталъул рахъалъ дунялалъул, кIицIул Дагъистаналъул ва Европаялъул чемпион. Закариялги анищ буго дунялалъулго чемпионлъун вахъине. Мурад буго Закариял гьеб анищ тIубай.\nКъецазде ине гIарцул рахъалъан гьесие кумек гьабула вацгIал АхIмадов Шамилицаги, Олимпиялъул чемпион Сайгид МуртазагIалиевасги.


ШтангачIужу » MaгIарухъ - Авар Басмабазул Цолъи\nХIакимзабаца хIукуматалъул гIарацги кьун гьарурал хIалтIаби, бергьараб жо гьабураб гIадин, зодире рахинарун хъвалел макъалаби, яги кучIдул рукIунаро дир. Амма, гьунарги, махщелги бугей, адабги намусги цIунарай, кидаго гьудулзабазе кумекалъеги хIадурай, Казбек мухъалъул Буртунай росулъа Булачова Зайнабилгун лъай-хъвай ккаралдаса, гьей гIаданалъул хIакъалъулъ казият цIалулезда бицинчIого ракIго букIинчIо.\nГьелъулгун букIараб дандчIваялда, гьадин бицана гьелъ:\n— Гьаюна Буртунай росулъ, гьенийго цIалана школалде. ХIалтIана колхозалъул гIачиязул пермаялдаги. Росасе ун, кIиго лъимерги гьабун хадуб, 30 сонил гIумруялда йигей чIужу, 2005 соналъ заочно цIализе лъугьана Хасавюрталъул педколледжалъул физкультурияб факультеталде. Гьениб лъай-хъвай ккана бакIаб атлетикаялъул тренер Олхузур Эльмурзаевасулгун ва гьесда цере ругьунлъабазде хьвадулел васалазулгун. Гьезул залалде щведал, хIалбихьизего гIадин, дагьабго цIайи бугеб штанга борхизе йиччана. Росулъ бакIал хIалтIаби гьарун ругьунай дица гьеб бигьаго борхана. Хадуб, тIаде цойги цIайги жубан кьурабги борхана. Гьеб къоялдаса нахъе дун гьезул залалде ругьунлъабазде хьвадизе байбихьана. Къо анагIан, хIасилалги лъикIал кколел рукIана. Тренерасги дида тIадчIей гьабуна. ЛъагIел гIанасеб заман иналде дун Дагъистаналъул чемпионаталде 58 кг. цIайиялда цее яхъун, дица гьениб тIоцебесеб бакI ккуна. Гьебго соналъ дун Шималияб (Северный) Кавказалъул къецазда гIахьаллъана, гьениб дие лъабабилеб бакI щвана.\nГьелдаса хадуй дун, сон гьоркьоб биччачIого, жеги анцIго нухалъ Дагъистаналъул чемпионкалъун яхъана.\n— Россиялъул чемпионатазда гIахьаллъичIищ мун?\n— ГIахьаллъана. Дир гIумрудул сонал 35 –лъе рахиндал, 2010 соналъ гIахьаллъана Тольяттиялда ветераназул къецазда, гьенийги, нахъисеб соналъ — Архангельскиялдаги, 2013 соналъ – Санкт-Петербургалдаги, 2014 соналъ Нижний Новгородалдаги — дун, ункъабго нухалъ ветераназул, дир гIелалъул руччабазда гьоркьой чемпионкалъун яхъана.\n— Гьел чемпионатазда гуреб, цойги къецазулъ гIахьаллъичIищ мун?\n— 2012 соналъ Черкесскиялда рукIарал Кавказалъул хIаязда (Кавказские игры) жидер рахъалдасан гIахьаллъеян абуна чачаназ доеги ахIун. Гьений бергьиндал, Р. Къадировас 200 азарго гъурущги кьуна сайгъаталъе. Гьеб спорталъул тайпа хадусел соназ гьел хIаязда гьоркьоса бахъана.\n— Цойгидал спортивиял тадбиразде ахIулищ мун?\n— 2014 соналъ Сочиялде рукIарал олимпиадаялъул хIаязда, цIа босун векерулев 67 чи вугеб къокъаялда гьоркьойги йикIана дун. Гьенир гIахьаллъарал киназего, В. Путиница гъул басарал грамотабиги, ракIалде щвеялъе медалалги кьуна.\n— Ветераназда гьоркьой йикIаниги 11 нухалъ Россиялъул чемпионкалъун яхъарай чIужу дунялалъул чемпионатазде щайха инчIей?\n— Ветераназул чемпионатазде къватIисел пачалихъазде унел чагIазе спорталъул министерствоялъ доре ине гIарцудалъун кумек гьабуларо. Дирго гьений ине гIарацги букIинчIо, гьеб гьаризе чидахъе дунги инчIо.\n— ВахI, дуе кумек гьабулев чигойищха вукIунарев?\n— Хасавюрталъул кирпич гьабулеб заводалъул директор — лъарагIав, Абакар абурав чияс, жиндихъеги ахIун, жинца цойгидалги спортсменазе кумек гьабулилан, диеги 20 азарго кирпич кьунаха, цойги дие жо кьолев чи ккечIо.\n— Тамаша, Сайгидпаша ГIумахановас гьунар бугел гIолилазе, кисан рес батунги кумек гьабулаан гурищ, мун киндай гьоркьой тарай?\n— Ниж цо росулъа чагIилъидал, жидерго гIадамазе квербакъулев вукIунин чидаца абилин тун ятилаха. Дунго гьесда аскIой жо гьарунги инчIо.\n— Щиб хIалтIи-пишаялде мун гьанже йикIуней?\n— Гостиница цIунулел гIолохъабазда гьоркьой хIалтIула, къо гьоркьоб тун. Лъимал-хъизаналдаса регIидал, ХIамидовасул цIаралда бугеб стадионалде, Сиражудин Вагьабовасул нухмалъиялда гъоркь, ругьунлъабаздеги хьвадула. Дир 15 сон барав васги 17 сон барай ясги ругелъул, гьезиеги хIажалъула заман.\n— Гьезул бугищ спорталдехун хурхен?\n-Яс дзюдоялде, вас – каратеялде хьвадула. ГьабсагIатго гьезул щал бергьенлъабиха рукIинел?\n— Хадубккун щиб гьабизе ракIалдаха бугеб дуда?\n— Щиб дица батIаго гьабилеб, 40 сонил гIумруялдеги яхун йигони. БукIаниги, диего сахлъиялъеги лъикI букIинилан, ругьунабго ишги бугелъул, спортзалалде инчIого чIезеги кIоларо.\n— Ругищ гьеб штанга борхиялде машгъуллъарал ясал нилъер гьанир цойги?\n— Руго, гIемер гьечIоха. Дуда лъаларищха, нилъер гьанир руччаби росабазе арабго гьединал жалазде регIулареблъи.\nP. S. Гьединаб хабар ккана дирги, гьеб магIарул руччабазе ругьунаб гуреб спорталде машгъуллъарай гIаданалъулги. Гъварилъуде раккун ралагьани, нилъер руччабазухъ гьечIеб гьунар батулеб гьечIо.\nГьел, хIеренал улбулги, адаб бугел яцалги ясалги рукIин гуребги, кIудиял гьунаразул бетIергьабиги руго, Ма шаЛЛАГЬ.\nСахлъиги, гIумруги, хъизаналъул талихIги кьеги гьезие.\nАвтор: СайгидахIмад АхIмаднабиев\n» ИчичIалиса Муса (1894-1968)\n» «Чапар» казият. Казбек мухъ\nЛъик1аб гара-ч1вари буго


лихъачалт кьамул бувсса билаят\nВай гьантрай Брюсселлай хьусса дунияллул халкьуннал дянивсса конференциялий Иорданиянал кьатIаллил иширтталсса буллалисса министр Айман Сафадил бувсмунийн бувну, Сириянаву граждан дяъви байбивхьуния мукьах яла чIявуми лихъачалт кьамул бувмур билаят Иордания бур. Сириянава 5,6 миллион инсантуран лихъан багьну бур, миннава 1,3 миллион Иорданиянал кьамул бувну бур.\nСпецслужбардал, хъирив лавну, кIул бувну бур Аьрасатнаву къадагъалийсса террористътурал «ИГИЛ» группировкалул бюджет шанма миллиард евролул бушиву. Спецслужбардайн чул бивщуну, экспертътурал дурсса хIасиллайн бувну, миксса арцу минначIан най дусса дур, Иракьнаву ва Сириянаву кьюлтIну навт бахлай, муттаэтурал хъус хъямала дуллай. ДачIи арцу миннал ляркъуну дур, аьлтта чIалачIисса бизнесравун инвестицияртту кIункIу дурну, масалдаран, Иракьнаву балугъирттал фермардайн арцу дачин дурну.\nЧара бакъа лахьлан ниттил маз\nВа зурул 25-нний Къазаннай хьусса Татарсттаннал ПаччахIлугърал Советрал мажлисрай депутатътурал кьамул бунни школарттай татар мазрал дарсру чара бакъа лахьлан аьркинсса дарсруну ккалли буллалисса документ. Депутатътурал хьхьичIмур батIаврий маслихIат бувссия ниттил мазрал дарсру факультативрал дарсру хIисаврай лахьхьин дуллан. Аьрасатнал ПаччахIлугърал Думалул председатель Вячеслав ВолодиннучIан гьан бувансса документрай депутатътал бур «республикардай миллатирттал мазрал дарсру чара бакъамину ядуван» аьркиншиврий чIурчIав дуллай.\nЦIусса премьер-министрнал цалчинсса ша\nКъиргъисттаннал цIусса премьер- министр махъаллил хьунни охраналия ва кортежрая, мукунма къадагъа дунни цува даврийн наниний ххуллу лакьлан. МухIаммадкалый Абилгъазиев даврийн учIайсса ур цувалу, укунасса инсан куна.\nЗахIматгу, гьунаргу архIал бивзсса чIумал\nСледующая публикация АслахIшиврул ххуллийсса концерт\nПредыдущая публикация «Шаэрнал рухI – миллатрал рухIри»


МахIачхъалаялда имам Шамилил цIаралда бугеб къотIноб Чачан республикаялъул Гудермес районалъул бетIерас автоавария гьабун гIайиб гьечIеб хъизан чIванин тIибитIараб хабарги, Сабиев абулев мавлидазул шоумэнас турказул байрахъ бихъун ахIулеб "аллагьу акбарги" буго нилъер республикаялъул къадруялда хIур ккараб хIужа.\nТIоцебесеб хабаралъ къадру хвезабулеб буго жанив 20 азарго тIад ярагъ барав чи вугеб республикаялъул МВД, прокуратура, цIех-рехалъул комитеталъул. Гьезул цониги идараялъ клищ багъаричIин абизе бегьула гьебгощинаб социалиял сетазда бахIсалги дагIбаялги унеб такъсиралда хурхун. ТIубанго къадру хвана интеренеталда тIибитIараб рулалда нахъа районалъул бетIер Заур Хизриев гурев полициялъул сержант Арсен Армсукаев вукIанин чIезабиялъ.\nГьев полициялъул сержант вугин МВДялъ цIех-рехалъул комитеталде битIун, рулалда нахъа вугеб лахIзаталъ хIалтIуда вукиIнчIин доз тIад буссун битIун рагIула такъсиралъул иш.\nКидаялдаса нахъе ал ракарал полициялъул сержантазул I0 миллион багьа бугел мерседес джипал? Нужеца хIисаб гьабеха гьеб иш цо гIадатияв вехь, рохьдохъан, яги векьарухъанасухъа ккун букIарабани телаандай гьев ва гIагарлъи хIалхьиялда жидер бетIер чIахъаяб танчил агьлуялъ?\nЦоцахъа вахъилаан тамихI гьабизе кьеян. Гьеб кинабго "мухIканлъи" , цIодорлъи ва цIулъи гьезул баккана такъсиралда щаклъи бугев чи Чачан республикаялдаса ватиялъ, ай Рамзан Къадировасул аскIосев чи вукIиналъ.\nГьанир ургъунго полициялъулаца такъсиралъул хIужаби рилизаризе тун ругин абурал версиялги руго. ЗагIиплъи батаралъуб зулмуги, къуваталда цебе лагълъиги къо бахъанагIан гIумруялъул нормалъун лъугьунеб буго нилъер заманалда.\nЦохIо нилъер заманалдайинги кинха абилеб, дунял бижаралдаса нахъе бугеб проблема буго гьеб. Цо-цо периодалда цIикIкIуна. Кин букIараб Лермонтовасул "Пашманго валагьула дун дир гIелалъухъ" абураб кочIолъ:\n"Къуват загьирлъаралъуб - халлъула ничаб хIинкъи,\nТIадчилъиялда цебе буго инжитаб лагълъи" - ян гурищ?\nГьаб сагIаталда гьел лагъзадерица кIудияб хIаркат бахъизе буго хваразул гIагарлъиялда цебе крутоязул рахъ ккун маслихIатал гьаризе. ЦIализе руго аятал, рехсезе руго хIадисал, малаикасдагIан гIайиб тезе гьечIо гIарцуца ццулъун гIадамал чIварав чи цIунизе.\nМаслихIат Исламалъги гIадаталъгибеццараб жо буго, амма гьерсидалъун ва хIакъикъат бахчун гуребха, гIайибалъеги мукIурлъун, Аллагьасда ва гIадамазда тIаса лъугьаянги гьарун.\nЦогидаб цIияю хабаралда хурхун. Гьав "Аллагьу Акбаралда" гъоркь бусурбабазул байрахъ бахъулев бахIарчиясул бицинчIониги бегьилаан. Кагътиде восизе гIурав чи гьечIоан. КIалалъ бицунелдаги, квералъ гьабулелдаги балагьун бихьулеб буго гьесул бакIлъи. Гьелго, асие хириял гIурусаца абула гьединаб жоялда: "ТIамейила гIабдал как базе, нодо бекула" - ян. . Мавлид ахIун кваналев асие къеда байрахъ лъил бугониги щиб батIалъи бугебали бичIчIуларо. Бокьаха Россия, гьелде дагIба гьечIо, асие туркал щай? Нус-нус азаргояз ватIан тун къватIир ккарал мугьаджирал къабул гьариялъухъищ?\nМавлид ахIун кваналев асие къеда байрахъ лъил бугониги щиб батIалъи бугебали бичIчIуларо. Бокьаха Россия, гьелде дагIба гьечIо, асие туркал щай? Нус-нус азаргояз ватIан тун къватIир ккарал мугьаджирал къабул гьариялъухъищ?\nСундухъ лъазабулеб бугеб тушманлъи? Дун гьитIинаб мехалда магIарухъ рукIунаан сухъмахънухазда нахъа гьарун бакI-бакIазда хварал умумул ракIалда щвезе, гьезул рухIалдаса дугIа кьезе гьарурал гIарасал - занал. Гьезда гIараб хатIалда аскIобго букIунаан СССРалъул дибирзабаца зонода гъалатIалгун рикIарал рагIабиги: "жЕнда Аллагь гурхIайги" - ян. Гьав бахIарчиги "жЕнда" Аллагь гурхIайги" - ян тани гурони, асул бицун пайда гьечIо. Хабар лъикIаб рагIайги.


Мискинчиясул чвантида битIахъе нацI базабулеб буго - Статьи - Сетевое издание «По новому пути»\nМискинчиясул чвантида битIахъе нацI базабулеб буго\n11.01.2019 17:17 Пятница\nЦентробанкалъул баяналда рекъон, 2019 соналда хиралъизе руго нигIматалги къайиги. Гьелъие гIиллалъунги рикIкIунеб буго 5,5 проценталъ инфляция бахине рес букIин. ЛъагIалил ахиралдайин абуни гьеб, цо чIараб ва гIадатаб 4 проценталде бачIине буго.\n2019 соналда щиб хиралъизе бугеб?\nЛъагIалил тIоцебесеб бащалъиялда бичулеб къайиялде тIаде бахъулеб гIарцуда лъолел налогал цIикIкIине руго. 1 январалдаса нахъе НДС цIикIкIине буго 18-20 проценталде щвезегIан. Гьелдалъун батIи-батIиял кванил нигIматал хиралъизе руго, автомобилазул, ретIел-хьиталъул, техникаялъул ва цогидалги нигIматазулгун къайиялъул багьаби цIикIкIине руго. Налогал цIикIкIинариялъ, 75 процент къайиялъул ва хъулухъазул хиралъизе буго. Гьелъул хIакъалъулъ бицунеб буго РФялъул Экономикияб цебетIеялъул министерствоялъги. Цо-цо социалияб тайпаялъул нигIматаздагун къайиялдайин абуни, кидаго гIадин, льготабазда рекъон, 10 процент гурони НДС лъоларо. Гьел ккола лъималазе къайи, цо-цо дараби, тIахьал, цоцо кванил нигIматал (хIан, щарил нах, ханал ва цогидабги). ТIолгодунялалъулго банкалъ (ВБ) гьабураб хIисабалда рекъон, НДС цIикIкIиналъ, гIадамаз бичулеб жоялде бачIунеб хайирги 0,8-0,9 проценталъ гIодобе ккезе буго. ВБялъул цIех-рехазда бицунеб буго гьеб ахIвал-хIалалъ пенсия хисизе гьечIин.\nРоссиялда санайил коммуналиял хъулухъазухъ кьезе кколеб багьа хиралъула.\n2019 соналдайин абуни коммуналиял хъулухъазухъ багьаби рахине руго кIиго нухалда — тIоцебесеб январалда ва тIоцебесеб июлалдаса нахъе, 1,7 ва 2,4 проценталъ. ТIасияб соналдаса нахъе цIикIкIине буго рищни-къул нахъе баччаралъухъ кьезе кколеб мухьалъул къадарги. 2019 соналдаса нахъе цIияб къагIидаялда бакIаризеги батIа гьабизеги бугелъул туруларебги цогидабги рищни-къул.\nРоссиялда бензин хиралъизе байбихьана ихдалидасаго нахъе. Гьебги чIегIернартил багьаялдацин бараб букIинчIо. Бензин ва дизелалъул цIатари хиралъизе буго хадусеб соналъги. Гьеб бараб букIине буго 1 январалдаса нахъе акцизал цIикIкIиналда. Дизелалъул цIатариялъе акциз цIикIкIине буго 2700 гъурушалъ, бензиналъул тоннаялъухъ – 3700 гъуруш.\nХIисабалъул палатаялдаги лъазабун букIана, акцизал цIикIкIиналдалъун цIатариялъухъ багьа цIикIкIине бугин. Бензиналъухъ багьа хиралъизе буго 31 марталдаса хадуб. ЦIатариялъул рынокалда багьа цого къагIидаялда цIуниялъе гIоло гьабун букIараб къотIиялъул заман лъугIула 31 марталдаса хадуб. ЧIегIернарт бичулезулгун хIукуматалъ къотIи гьабун букIана, цадахъго босулеб мехалда, цIатариялъухъ багьа учуз гьабиялъе. Бензин хиралъи бараб букIине буго цогидаб къайи ва нигIматал хиралъиялдаги. «Киналго нигIматазде тIаде бахъун букIуна гьеб баччара-лъухъ (транспортировка) багьаги. ГIемерисеб къайиялъухъ тIолалго регионазда 7-10 проценталъ багьа цIикIкIине буго. РикIкIадал регионаздайин абуни цIикIкIун хиралъизе руго нигIматал. Хиралъизе руго чед, макаронал, росдал магIишаталъул нигIматал», — ан баян гьабулеб буго Россиялъул финансовиял директоразул клубалъул вице-президент Тамара Касьяновалъ. 2019 соналъул тIоцебесеб июлалдаса нахъе индексация гьабизе буго «Платон» мониторингалъул къагIидаялъулги.\nРоссиялда гIадат буго санайил жамгIияб транспорталъухъ гIарац цIикIкIинабулеб. Автобусазул ва цогидабги транспорталъул билетазухъ багьа бахиналъул ва цо багьа чIезабиялъул иш бараб букIина бакIалъул нухмалъулезда… 2019 соналда, авиакеросин хиралъиялда бан, хиралъизе бегьула авиабилетазухъ багьаги. ТIасияб соналъ хиралъизе буго бухьеналъул хъулухъги. Цо-цо регионазда байбихьун буго рукъалъулаб Интернет хиралъизе. Гьебги бараб буго НДС цIикIкIиналда. Январалъул байбихьуда Россиялда долларалъул багьа бахине буго 70-72 гъуршиде.


В рамках нацпроекта «Экология» в Дагестане посадили свыше ...\tВ рамках национального ...\t- 03 апр 2020\nНуждающимся семьям в Дербенте раздали продуктовые наборы\tНуждающимся семьям в ...\t- 03 апр 2020\nАвиарейсы из Махачкалы ограничены\tПо информации ...\t- 03 апр 2020\nМагазины, завышающие цены на продукты объяснили это ...\tКак сообщает сетевое ...\t- 03 апр 2020\nВ регионах России смогут самостоятельно регулировать сроки ...\tВладимир Путин наделил ...\t- 03 апр 2020\nПонедельник, 21 августа 2017 03:00\nМашидат – СагIидат\nГьелъ цIалун лъугIизабуна хъвадарухъабазда гьоркьоб тIоцебе Москваялда Горькил цIаралда бугеб литературияб институт. I956 соналдаса нахъе гьей йикIана Хъвадарухъабазул союзалъул член. ШагIир, драматург Машидатица хъвана гIемерал пьесаби – «ТалихIаб къо», «Вехьасул яс», «Бертадул къоялъ», «БахIаралъул хъахIаб шал», «Рокьиги хъизамги», «Дун вацазул яц» ва гь.ц. Гьел пьесаби Авар театралъ сценаялдасан рихьизарула халкъалда. Рахъана кучIдузул гIемерал тIахьал. «РакIалъ цIагIолеб буго» абураб тIехьалъе кьуна С. Стальскиясул премия. ХIалтIана магIарул театралъул директорлъун, «МагIарулай», «Гьудуллъи» журналазул редакторлъун. Дида тIоцее Машидат йихьана дун институталда цIалулей йигеб мехалъ МухIамад Сулимановасул рокъой.\nЦо къоялъ МухIамад вачIана рокъове кIиго чIужугIаданги ячун. Цояй йикIана дагьаб ригь арай, цIакъ берцинго умумузул къагIидаялъ ретIа-къарай гIадан. Гьелда тIад чIван букIана цIакъ берцинго симис бараб сурмияб кIаз, ретIун букIана канчIсурмияб кьералъул шалил гурде. РекIелъе бортулеб хIалимаб гьимиялъ гвангъизабун букIана гургинаб гьумер. Берал рукIана берцинал пашманлъиялъул гугьар бугел. КIалъай букIана хIеренаб, гIодобе биччараб. Цадахъ йикIана гьелда Бахумеседоги, Машидатил гьитIинай яц. МухIамадица абуна жинди жакъа Машидатил эбелги яцги рихьанилан.\nЛъабго къо бачIого, риччачIо МухIамадица гьалбал рокъоре. Гьес Машидат яцлъун рикIкIунаан. ЦIакъ хIурмат гьабулаан гьес Машидатил, рикIкIунаан бахIарчияб гIамалалъул, чIара-хьарай, хасияталъулъ щибго тIокIлъи гьечIей гIаданлъун.\nГьелдаса нахъе гIемерал сонал ана, нижер хинаб гьоркьоблъи киданиги хвечIо. Гьей йикIана дир мугIалимлъунги гIакълучIужулъунги.\nМашидат гьаюна гIемерал гIалимзаби, бахIарзал рахъараб ГIахьвахъ районалъул КIаратIа росулъ, наибзабазул тухумалъул хъизаналда. Чанги захIмат бихьанин жидер хъизаналда-йилан бицунаан Машидатица. Гьей жеги гьитIинаб мехалъ, наибзабазул чий-илан эмен жанив тIамуна ва араб бакI лъачIого тIагIинавуна. Эбел Загъаласул ПатIимат йикIана Шамил имамасул наиб Тавуш МахIамадил васасул яс.\nМашидатица хъвана Дагъистаналъул бусурбабазе цIакъ пайдаял тIахьал. Гьезул тIоцебесеб ккола «Шамил имам». Шамилил хIакъалъулъ асар хъвазе Машидатица хъирщана чанги тарихиял лъугьа-бахъиназул гъатал. Киналдего гъорлъе яккун лъугIараб мехалъ хъвана гьелъ жиндирго асар. Гьеб тIехь гIуцIун буго 74 поэмаялдасан, гьелда жанибе бачун буго лъимерлъиялдасан, умумуздасан байбихьун, киналго лъугьа-бахъинал, рагъазул биценал, бахIарзазул гьунарал. Гьенир ратула цере нилъедаса рахчун рукIарал, Кавказалъул рагъуе рукIарал гIиллаби, нилъер халкъалда гьабулеб букIараб зулму-хIал.\nМашидатица гIадин рагIа-ракьанде щун гъваридго жание яккун, цониги хъвадарухъанас рагьичIо Шамилил сипат. Цевехъан, гIалимчи, гIадан хIисабалдаги гьев анкьабго рахъалъ рагьизе ккун вуго авторалда. Хадусеб тIехь «Черкесазул имам шайих МахIамад Амин» буго цIакъ гIемер хIалтIи тIад гьабураб тIехь. Машидатица дида бицана жийго Черкесиялде гьесул тарих цIехезе иналъул, гьениса къваригIараб материалги бакIарун тIадюссиналъул хIакъалъулъ.\nМахIамад Аминил сипатги буго Шамилилго гIадаб гъваридаб, киналго гIумруялъул рахъал, гIамал-хасият, рухIияб бечелъи жанибе бачараб. Лъабго бутIаялдаса гIуцIараб, бицатаб, кIудияб асар буго гьеб. МагIарул росулъ гьавурав, гIурав, гIелму щварав МахIамад Аминида кIолеб буго щущан рукIарал черкесазул халкъги цолъизабун, гьениб пачалихъ гIуцIизе. ТIехь цIалулезда гьениб батула гъазават байбихьиялъе ккарал гIиллаби, гьелъул байбихьи имамзабазул гьеб къеркьеялъулъ букIараб хIаракат.\nМашидат йикIана кIудияб гIакълуялъул, гъваридаб лъаялъул гIадан. Гьелда кIолаан бокьараб лъугьа-бахъиналъул гъваридаб анализ гьабизе. Цин асар хъвалалде гьелъ цIалун лъазабулаан тарихияб ритIухълъи.\nДун гьелъухъе моцIрол ахирияб рузман къоялъ зияраталъе кидаго щолаан, нагагь ине щвечIони, кIалъалаан. Цо-цо мехалъ гьей ятулаан цебе букъарулеб машинаги лъун, садакъаде рикьизе жал рукъулей (какие хIажатал жал, гIурччинал байрахъал, халгIат). Киданиги аскIоб си гьабун лъун рукIунаан садакъаде кьезе какикь тIамулел жал. Машидат йикIана мисал босизе мустахIикъай магIарулай. РагIулароан щивго какулей, лъилниги хIакъалъулъ хабар цIехолей, нахъасан кIалъалей. Я хъвадарилей, я юкъарулей, яги чIумал рехулей йикIунаан гьей кидаго.\nМашидатилъ киданиги, гIолохъанаб мехалъги, бихьичIо гIанчIлъи, гогьлъи, ратIлие ва месед-гIарацалъе лагълъи гьаби. Сундулъго букIана цокIалаб гIадатлъи, берцинаб гIамал, узданлъи.\nФазу литератураялде «пирхараб пири» гIадин ячIарай ятани, Машидат ячIана пахруяб таваккалгун, чIванкъотIараб пикругун, магIарул гIадатазул хаслъигун. Фазул буго цIакъ бечедаб, гъваридаб, батIи-батIиял бакъназ, кьераз хъвараб поэзия. Машидатил буго шавкъ дагьаб ургъелги, бухIиги, магIуги жаниб гьарзаяб тарихалъул лъалкIаз мугьручIвараб поэзия.\nМашидатица инкар гьабуна «Халкъияй поэт» илан абураб цIаралъе. Гьелъ абуна гьанже жиндие гьеб хабалъе босизейищила хIажат бугеб? Цересел кIицIулго тIагIинарунила жиндир документал. Кагътида халкъияйлъун яхъинчIониги, гьей йиго унго-унгояй халкъияй шагьир. Гьелда лъачIо лъиениги хIелизе, досда гьарун, гьасда гьарун цIар балагьизе, гIарац балагьизе. Гьелъие гьеб хIажат букIинчIо. Гьей йикIана жиндирго хIурмат гьабизе лъалей, къадруялда хIур хъвазе толарей, борхун бетIер ккурай магIарул чIужугIадан.\nАхирал соназ гьелъул бадиса канлъи ун букIана, бажарулеб букIинчIо машинкаялда хIалтIун. Гьелъие кIудияб кумек гьабуна Калиматица, гьелъул гIагарай ясалъ.\nМашидатил нуцIа кидаго рагьун букIунаан. Гьелъул адаб гьабун гьелде швезе рачIунаан гIалимзабиги, учительзабиги, лъималги. Гьелде щвезе мех-мехалда рачIунаан баракат щваяв ЧIикIаса КIудиявги гьесул лъади Узлипатги. Машидат йикIана устарасул мюрид. Устарас гьелъул цIарги хисун букIана СагIидат – абун. КIудияс борхана гьелъул хIеж. Гьелдаса кIудияб талихI щиб? Бокьарав чиясе щолеб жо гуро гьеб.\nАхираб нухалъ щвараб мехалъ дида нуцIа рахан батана. Кидаго рахалареб нуцIа рахан батизе дие бокьичIо. Гьей жаний йикIин лъана. Цинги хIалица квералги чIван, ячIун гьелъ нуцIа ричIана.\n- Чиясда кIалъазе кIолеб хIалги гьечIого рахана нуцIа, – ян абуна гьелъ.\nТохтур ахIилищ? АскIов чи гьечIого бегьиларо, - ян абуна дица.\n- Дида аскIов Аллагь вуго, - ан абуна Машидатица. Лъидего кIалъазе изнуги кьечIо. Гьелъие бокьун гьечIоан унтараб мехалъги лъидего ккезе. ЦIакъ къвакIараб хасият букIана гьелъул.\nГьелда жиндирго рагIад кIодолъун бихьулароан. КIудиял тIалабал жиндехунго лъилниги тIалаб гьабулароан. Амма цIакъ йоххун йикIунаан Калиматидаса ва росдал администрациялъулги жигаралдалъун гьабулеб бугеб музеялдаса. Гьелдаса хадуб лъабго къоялдасан нилъедаса ятIалъана. Унго-унгояй миллат чIухIизе бегьулей, гIахьвалазул къадрулъун, чIухIилъун йикIине мустахIикъай, унго-унгояй бусурманчIужу, борхун ккураб бетIер Аллагьасе гурони къуличIей, Машидат.\nОпубликовано в Адабият\n17:18, 03 апреля 2020, 51\nВ рамках нацпроекта «Экология» в Дагестане посадили свыше 90 тысяч саженцев\n17:02, 03 апреля 2020, 59\nНуждающимся семьям в Дербенте раздали продуктовые наборы\n16:59, 03 апреля 2020, 64\nАвиарейсы из Махачкалы ограничены\n16:49, 03 апреля 2020, 78\nМагазины, завышающие цены на продукты объяснили это поведением поставщиков\n16:30, 03 апреля 2020, 30\nВ регионах России смогут самостоятельно регулировать сроки изоляции в зависимости от эпидемиологической ситуации\n16:13, 03 апреля 2020, 64\nВ мессенджере WhatsApp распространяется ложная информация об отсутствии больных коронавирусом в республике\n15:40, 03 апреля 2020, 35\nГорячая линия для поддержки предпринимателей открылась в Дагестане из-за коронавируса\n15:39, 03 апреля 2020, 38\nПрокуратурой г. Махачкалы защищены права несовершеннолетних от нарушений санитарно-эпидемиологического законодательства и от нарушений противопожарного законодательства\n15:36, 03 апреля 2020, 38\nЖителям Ахтынского района бесплатно раздали наборы индивидуальной защиты\n15:29, 03 апреля 2020, 18\n15:26, 03 апреля 2020, 32\nМахачкалинские волонтеры развозят продуктовые наборы ветеранам\n13:37, 03 апреля 2020, 59\nГорячие линии для помощи гражданам в условиях изоляции\n13:16, 03 апреля 2020, 29


Спортги политикаги жубараб мехалъ\n«Гугариялъ цолъизабураб дуниял» (UWW) гIуцIиялъ Дагъистаналдаса спортсмен ГIабдурашид Садулаевасе ункъо моцIалъ ургуялде вахъине гьукъана. Гьелъие гIиллалъун лъугьана дагьаб цебе Казахсатаналъул Нур-Султаналда тIобитIараб гугариялъул рахъалъ дунялалъул чемпионаталда бергьиндал ГIабдурашидица журналисталгун гара-чIварулелъул Кавказалъул имам Шамилил сурат тIад бахъараб футболка ретIин.\nАмма гьеб ишалда гъорлъ кинабниги политика гьечIилан ахIи балеб буго рехсараб гIуцIиялъул вакилзабаз. Регламенталда рекъон чIахIиял турниразда спортсменазул ихтияр гьечIила жидеца къотIи-къай гьабурал фирмабаз бихьизабураб гурого ретIел ретIинейиланги абулеб буго гьез. Амма социалиял гьиназда гьеб лъугьа-бахъиналда сверухъ унел руго «кор боркьарал» бахIсал. Гьениб гIемерисез рикIкIунеб буго гьеб Дагъистаналда ва Кавказалда данде балеб рагъ бугин.\nГьелда сверухъ гьадинаб пикру загьир гьабуна нижее Олимпиялъул категориялъул судияв, ДРялъул гугариялъул федерациялъул вице-президент ГIубайдула ГIусмановас:\n«Гугариялъ цолъизабураб дуниял» гIуцIиялъул сайталда гьеб хабаралъул хIакъалъулъ кинабгIаги хъвай-хъвагIай дида батичIо. Лъаларо лъил политика гьеб кколебали, амма бичIчIулеб буго цо-цо чагIазул чIахIияб гIарцуде хьул лъун букIин. Эркенаб гугариялъул рахъалъ Россиялъул тIасабищараб командаялъул тренер Дзамболат Тадеевасдацин якъинго лъалеб гьечIо щиб сундуе гIолояли. Цойги нухалъ абулеб буго, ГIабдурашид Садулаев халкъазда гьоркьосел турниразда цевевахъине гьукъун гьечIо», - ян.\nПрочитано 141 раз\tПоследнее изменение Вторник, 10 декабря 2019 17:17\nДругие материалы в этой категории: « МухIамад Маликов тIадвуссунев вуго, Федор Емельяненкогун къеркьезе\tАралъул хIасилалги бачIунелъул масъалабиги »


ХIалтIухъан цIунцIра » MaгIарухъ - Авар Басмабазул Цолъи\nБукIанила… букIанила… букIараблъи хIакъаб жо бугила, цо аваданаб ва кутакалда хIалтIизе бокьулеб ЦIунцIра.\nГьеб букIанила, кутакалда жиндиего бокьулеб хIалтIуда, цо фирмаялда. Фирмаялъул генералияв директорги букIанила Кьужна. ХъахIлъи балалде бахъун бачIунаанила ЦIунцIра хIалтIизе ва канлъи къотIичIого рокъобе унароанила. ТIубараб къоялъ хIалтIулаанила аб, ахIулаго кечIгун, гьабулаго махсаро-хочIгун ва киданиги алъул гьурмадаса гьими тIагIунароанила. Гьедин гъираялда гьабулеб хIалтIи цебетIечIого букIине ресго гьечIелъул, азул фирмаги букIанила киназдасаго цебетIун тIегьалеб.\nЦо къоялъ, аб нилъер генералияб хIаким, фирмаялъул нухмалъулеб - Кьужнаялда ракIалде кканила, гьадигIан тохго жиб букIине бегьиларилан. ГьададигIан гъираялда щиб хIалтIи гьабулеб аб ЦIунцIра бугебали бихьизе ва хадуб халкквезе босанила хIалтIуде ТоццооцхIутI. ТIаде балагьун цIодораб гIадаб жоги бугоанила аб тоццок…\nЖиндаго тIад къараб жавабияб хIалтIи рагIа-ракъанде щвезе, ТоццооцхIутIалъ тIалаб гьабунила ЦIунцIраялдаса жиб-жиб къойил гьабулеб хIалтIул отчет. ХIалтIи битIун цебе билълъине ккани, жиб-жиб тIамулеб галулги, гьабулеб хIалтIулги паланги отчетги букIине кколиланги малъанила.\nГьанже ал отчетал, дов генералияв хIакимасухъе кьелалде таптаралда хъвазе, списокал гьаризе ва системаялде ккезаризе ТоцIооцхIутIалъе къваригIанила секретарь. ЦIакъ системаялда нусиречулеб жоги бугилан, босана хIалтIуде Нусиреч. ЦIакъ гьаракь-мохъ роцIцIараб жоги батун, телефоналъе жаваб кьеянги тIад къанила алдаго.\nЩиб гьабулел ал тIадчагIи рукIаниги, ЦIунцIра букIанила хIалтIилеб, хIалтIилеб, хIалтIилеб…\nГьеб заманалда… Кьужнаялъ кутакалда рази гьечIолъи загьир гьабунила ТоццооцхIутIалъул отчетаздаса ва тIадеги цIиял отчетал кьеян кьварун лъазабунила. ЦIунцIрадул хIалтIул батIи-батIиял рахъал рихьизарурал отчетал кьейилан ахIданила… Кинабго рухI кьунищ гьеб хIалтIулеб бугеб, яги цодагьаб жиндиегойищ толеб бугебали баян кьеян абунила тIадеги хIалтIи тIад къан хIалбихьиял гьарун, гьелъулги отчетал хъвазарун, къадикванил заманаялги хIалтIизабуни, отчетазда кинаб хиса-баси кколеб бугебали бихьизабеян, остолалда зар кьабун, чIабар бухун, хIаладаса ун лъугьанила кьужна.\nГьанже ТоццооцхIутIалъе къваригIанила цойги кумекчи – зам. Замлъун бачанила, тохлъукьего чирахъ бакигун бекерулеб куцги бихьун, тири-гъирияб гIадаб жо бугилан, Таракан. Замас, жиб компьютерги, принтерги, сканерги, степлерги, календарги гьечIого хIалтIизе нужеда щибиланин ккарабиланги абун, гьеб кинабгоги босизе кканила фирмаялъул бюджеталда тIасан.\nКъо бахъанагIан ЦIунцIраялъе захIмалъизе лъугьанила, хIалтIуе квал-квал гурони, кумек гьечIел отчеталги, собраниялги, совещаниялги, хIакимзабазул ахIи-хIурги. КечI-бакъанги къотIанила аб гъарималъул, гьурмадаса гьимиги гIодобехун даланила.\nГьанже, цо хис-бас гьабичIого жо кколареблъи бичIчIчIараб Къужнаялъ, ЦIунцIра хIалтIулеб бакI тIубараб департаменталде сверизабунила. НачалникI гьечIеб департамент букIунарелъул, бачун ГарцI тIамунила началникIлъун. ГарцIалъги жиндиего чIухIизабун кабинет къачIанила, Италиялдаса бачIинабун мебель лъунила, дунялалда ратанщинал техникаялъул алатал чIезарунила, жиндаго сундуе хIалтIизарулелали лъаларелгицин.\nДоб цебе букIараб гIадаб дангъва гьанже ЦIунцIрадул гьурмада букIинчIила, хIалтIуде гъираги букIинчIила, бахъараб ццидаца цогидав чиясда кIалъазе кIолеб хIалги букIинчIила…\nЦо роцIцIараб къоялъ, иргадулал отчетазде къулараб Кьужнаялда бичIчIанила, ЦIунцIра хIалтIулеб департаменталъул пайда дагьлъун букIин ва цебе гIадинаб рентабелностI гьечIолъи.\nРогьинегIан кьижичIого, гIемееераб жоялъул пикруги гьабун, департаменталъе диагностика гьабизе Кьужнаялъ ахIанила консультант-гIакълучи Руз.\nСордо-къо гьоркьоб биччачIого лъабго моцIалъ азул отчеталги гелун, Рузалъ къотIанила хIукму, департаменталда цIакъ гIемерал хIалтIухъаби ругилан ва Кьужнаялъ хъванила приказ депортаменталъул штатал къокъ гьаризе.\nБищун цебе гьел нахъе рехулезул списокалде кканила нилъер ЦIунцIра, бищунго хIалтIудаса рази гьечIеб ва гIарзагъунеб хIалтIухъан хIисабалда.\nГьеле, босун рахъа!\nПикру гьабуразда бичIчIила.\n» ХъахIкъараялъул чIегIераб къо\n» ГIарцулги чогъролги кверщалил хIакъалъулъ маргьу\n» Аваразул багьадур: КIикIуниса ГIусман\n» СихIирлъийищ, гIадаллъийищ?\n» Форелал лъедолеб мачIхъадерил хIор


Нилъер гIумруги шагIирасул гIакълабиги\nГаджимурад Магомедов: «Опыт Сергея Меликова будет направлен ...\tПоздравив Сергея ...\t- 26 окт 2021\nХизри Абакаров: «Дагестан ожидает хорошее будущее»\tО том, что Дагестан ...\t- 26 окт 2021\nВнутри древней погребальной куклы в Хакасии обнаружены ...\tКукла, выкопанная еще в ...\t- 26 окт 2021\nФильм российского режиссера выдвинут на «Оскар»\tФильм Киры Коваленко ...\t- 26 окт 2021\nВ Дагестане для посещения некоторых объектов могут ввести ...\tВ Республике Дагестан ...\t- 26 окт 2021\nВторник, июнь 23 2020\nЗоб роцIун цIад банани, цIакъ бохула тIабигIат,\nГIадамил ракI роцIунеб цIад хIажатаб ракьалда.\nГьацIул хъабинибе хъублъи ккараб, нилъго кирехун унел ругелали нилъедагоцин лъалареб гьаб хIабургъараб заманалда, шагIир, гIакъил, гIалим Инхоса ГIали-хIажил асараз къобахъанагIан гIажаибаб асар гьабулеб буго дие. Гьале жакъаги, кодобе гьесул тIехьги босун, гIакълудал ралъдалъ бищунго гучал карачелазул цояллъун ругел кицабазулги алфазазулги магIна босулей йиго.\nРачIаха цоги нухалда борхизе шагIирасул гIакълудал цIурал шигIрабазул лълъар. Биччанте гьелъул тIокIкIарал къатIраби хутIизе нилъер ракIал рацIцIад гьарулеб хIикматаб цIадлъун:\n- Нилъго лъикIалин рецци - роцен гьечIеб балагьин,\nБерда цебе лъечIого, лъикIабин кунин загьру.\nДир пикруялда, гьеб роцен гьечIеб балагьалъул кIичIикье, жидедагоцин лъачIого, ккун ратулел руго цо-цоял. Кинха ракIкъварилъичIого хутIилеб, жал бищунго цIакъал-тIокIалин абулел гIадамал рихьидалги ратидалги. Цо-цоялин абуни, тIир-тIирунцин чIола жидер пагьму-гьунаралъухъе вахарав чи гьечIилан. Гьеб гьедин батанигицин, рецц-бакъалъул къорикье ккарал гьезда бичIчIулеб гьечIеб куц кинаб унти жидер чорхолъ бессулеб бугебали:\n- Рецц бокьун рекерулел,\nкакилин жал хIинкъулел,\nХIалим вугин рачIунел\nчIухIбуздаса лъикI цIуне.\n- Жиндиего рецц гьаби чиясда рекъоларо,\nКигIан битIарабниги рецци рекъараб гуро.\nБитIараб буго. Лъиеха бокьилареб цогидаз жиндирго хIакъалъулъ лъикIал рагIаби абизе. Киназего бокьула гьеб. Амма нагагьлъун ракIалдецин ккани гIадамазеги жив цогидаздаса тIокI вокьулин абун, гIадамаздаги бичIчIула гьединав чи веццизе кколеблъиги, ва гьезги байбихьула тIад рекъезабизе, вай-аман, жидее цохIого цо мун вокьулин, дулъе вахарав пагьму-гьунаралъул чиги гьечIилан абун. Гьединаб каламлъидалха реццалъ мехтаразе рагIизе къваригIунги букIунеб.\nГьеле гьеб батизеги буго, чорхолъе ккани, сах гьабизе цIакъго захIматаб унти -реццалъул унти. Гьелъул хIакъалъулъги пикраби гьадинал руго шагIирасулги:\n- Жидерго чорхолъ гьечIел\nгьунарал ругин чIолел,\nГьел ритIухъ гьариялъе рияъ чагIи рачIунел.\nРикIкIад гьаре дорегIан, данде ккезецин тоге,\nТушман-илбис данделъи лъикIин бищун эздаса.\nГьаб гьитIинабго макъалаялда бакI гIеларо ГIали-хIажил шигIрабазул тIокIлъабазул бицине. Дица тIаса рищана цIакъго тIасан ккараб рецц-бакъалъул заралалъул бицунел гьесул жугьаби. Щайгурелъул реццалъ бецц гьарулел ругел гIемерлъулел ругелъул. Гьединазда жидерго гъалатIалгицин тIокIлъабилъун рихьулел руго. Цогидал хIангутIиялъул, жойиде гьарунгутIиялъул хIасилалда гьезул ракIазулъе лъугьунеб буго жахIдайилан цIар бугеб хIапаро. Гьелъ инсанасул чорхолъа, рахIму тун, бачахъула лъикIлъи. Гьединазда гIицIго жалго гурони рихьуларо, ва гьел релълъуна, хъублъи къватIибе чIехьанигицин, бацIцIалъулареб къвачIида. Гьезда бихьуларо гIарац-меседлъун жидеда сверухъ ругезул тIокIлъиги тIадегIанлъиги:\n- Гъосол цIураб къвачIиниб\nгIарац-месед кин балеб,\nХъублъи къватIибе чIехьон, жаниса чуричIого.\nЦо-цо гьадинги кколаха:\n- Найица тIегь кванала, тIотIоца гъвес кванала,\nБичасул хIикматалда дун цIакъ тамашалъула.\nГъосолъ бугеб тIотIоца тIогьолъ бугеб найиде\nДун лъаларищ гьвелроцан\nрогьо къабихIаб бала.\nНахъеги бегулеб буго, гIакъиллъиялъул куназ угьарал шигIрабазул цIураб, ГIали-хIажил тIехь. ШагIирас цоги нухалда гIумруялъул пикру гьабизе тIамулей йиго. ГIасругун бащдаб заманаялъ цере хъварал гьесул асарал жакъаги къиматал жавгьараллъун кенчIолел руго нилъер гIумруялъул маржаназул цIалалъулъ.\nРеццалъ унтарал кидаго рукIун руго, гуребани шагIирасул гьеб калам бижизе ресги букIинчIо.\nМакъалаги лъугIизе толеб буго даимлъиялде арал, абадияб гъасда беролеб цIалъун ругел Инхоса гIалим, гIакъил ва шагIир ГIали-хIажил алфазаздалъун:\n- ГIагарал гьуин гьаре - гьелъулъ буго дур икъбал,\nЭбел-эмен лъикI хьихье - бихьила рекIел канлъи.\n- ЛъикIал гьудулзаби ккве,\nккаралъуб кумек гьабе,\nКвер дуде битIарасда батIаго аскIове къай.\nЭл цере кквей - даража, дурго черх нахъе тIамун,\nТIаде-гъоркье гIемер ун,\nгIатIидго гьумер бихьун.\nГурхIелгун рахIму гьаби - рикъзиялъул кIул буго,\nНахъехун пикру гьаби - балагьал гьукъи буго.\nНилъее киназего тавпикъ кьеги ГIали-хIажи кIудил гIакълабазул магIна босизе. Биччанте гьесул гIумруялъул дарсазги цо хасаб бакI кквезе нилъер щивасул къисматалъул тIехьалда.\nДругие материалы в этой категории: « Зарал ккун батила кочIохъабазе\tБечедаб ирс нахъе тарав редактор ва хъвадарухъан »\n13:33, 26 октября 2021, 15\nГаджимурад Магомедов: «Опыт Сергея Меликова будет направлен на социально-экономическое развитие республики»\n13:03, 26 октября 2021, 20\nХизри Абакаров: «Дагестан ожидает хорошее будущее»\n12:56, 26 октября 2021, 26\nВнутри древней погребальной куклы в Хакасии обнаружены останки молодого мужчины\n12:34, 26 октября 2021, 24\nФильм российского режиссера выдвинут на «Оскар»\n12:13, 26 октября 2021, 26\nВ Дагестане для посещения некоторых объектов могут ввести QR-коды\n11:22, 26 октября 2021, 53\nОбзор газеты "ХIакъикъат" №40 2021г\n11:13, 26 октября 2021, 44\nСемьям погибших и пострадавших в ДТП с автобусом выделят 3,6 млн рублей\n09:12, 26 октября 2021, 41\nБолее 4 млн рублей выплатили в Дагестане на поддержку первоклассников из малоимущих семей\n08:53, 26 октября 2021, 46\n08:39, 26 октября 2021, 47\n22:55, 25 октября 2021, 102\nМагомед Байрамбеков: « Я считаю усиление внимания властей РД на проблемы воспитания подростков региона своевременной и очень полезной»\n18:36, 25 октября 2021, 105\nЯхья Бучаев: Медийное пространство, на котором сегодня растет ребенок, это культ агрессии и жестокости\n17:10, 25 октября 2021, 118\nЗаседание Национального антитеррористического комитета состоялось в Москве


Гъази Оьмаров (киях),\nКъара Къараев, МахIаммадрасул Товкаев\nХIХ ттуршукулул ахирданий СунбатIлиясса Манаплул арс Адам зий ивкIун ур Гъази-Гъумучиял Хъун мизитраву – цал кьадину, яла имамну сайки 20 шинай. Мунал арс МахIаммад (Адам-МахIу) Буттал кIанттул цIанийсса дяъви байбишиннин 10 шинай зий ивкIссар Гъуниннал, Ахттиял районнал МВД-лул начальникну, аьрая зана къавхьуссар.\nГраждан дяъвилул Виричунал цIа ларсъссар Оьмаров Гъази Оьмардул арснал (Ттугъи-Гъазил).\nСовет хIукумат дишиннингу, дирхьуну мукьахгу, хIакьинусса кьининин муххал ххуллу сунбатIуллахь бур. ПаччахIнал заманнай Владикавказрай муххал ххуллул Реал.училищагу къуртал бувну, Владикавказрая Дарбантлив дияннинсса дистанциялул начальникну зий ивкIссар Ибрагьимов Ибрагьим (Къуннил Ирбу), яла махъ МахIачкъалалив ххуллул мастерну зий ивкIссар Аьбдуллаев Аьбдуллагь (Къибан Аьду).\nКьура шинал мутталий Ухссавнил Ккавкказуллал муххал ххуллул МахIачкъалаллал дистанциялул хъунаману зий ивкIссар Закарижанал арс СутIаев Рамазан. ЦIанакул Дагъусттаннал муххал ххуллул хъунаману зий ур АьбдурахIманнул арс Адамов Захар. 16 сунбатIличунал ларсъссар Лениннул орден, 7-ннал ЗахIматрал ЯтIул ттугълил орден, 14-ннан дуллуссар «ХIурмат бусса муххал ххуллучи» тIисса цIа.\nКъаяккантуллал, РутIуллал райкомпартиялул ВКП (б) -лул, Дарбантуллал шагьрулул партиялул комитетрал 1-ма секретарьну, Дагъусттаннал наркомземрал ччатIулсса байсса отделданул хъунаману зий ивкIссар Магьдил арс Магьдиев МахIаммад. Яла махъ — Лакрал окружкомрал исполкомрал председательну, райкомрал 1-ма секретарьну.\nМу чIумал бувну бур Лакрал театрданул къатри, ШавкIрату Щарав бияннинсса ТIулизуннал ххуллу ва ламу. Ленинградрай дахху-ласулул институт ва лавайми кооперациялул курсругу бувккуну, ХIажибуттал арс Манапов Камил зий ивкIссар «Дагпотребсоюзрал» председательну, Дагъусттаннал Совнаркомрал председательнал хъиривчуну, 1940- 1947 ш.ш. – Дагъусттаннал обкомрал секретарьну, Лакрал райкомрал 1-ма секретарьну, Ростовуллал, Курскаллал областирдал потребсоюзрал председательну. 1943-кусса шинал Камиллун дуллуну дур Лениннул орден.\n1964-1967-кусса шиннардий КПСС-рал Ккуллал райкомрал 1-ма секретарьну зий ивкIссар Закарижанал арс СутIаев СултIи. Яла зий ивкIссар обкомпартиялул инструкторну, Дагъусттаннал «СКОТО-промрал» председательну.\nКкуллал райкомрал 2-мур секретарьну зий бивкIссар Хизриева ПатIимат Хизрил душ. Мура даврий зий ивкIссар Амуттинов МахIаммада (Михаил) Амучил арс. Бабаюртуллал райкомрал 2-ма секретарьну зий ивкIссар Узайлиев Рамазан Оьзайлил арс.\nКкуллал райкомрал 3-ма секретарьну бивкIссар Мутталлаев Аьбдул МутIаллил арс, Аьбдуллаева Жамилат Аьбдуллагьлул душ, МахIаммадова Асият Садикьлул душ.\nКкуллал райкомрал ВЛКСМ-рал 1-мур секретарьну 2 шинай зий бивкIссар Манапова Тамара Камиллул душ.\nЦал ВКП (б)-лул, яла КПСС-рал Дагъусттаннал обкомрал Промышленно-транспортный отделданул хъунаману зий ивкIссар Оьмаров Садикь. Дагъусттаннал обкомрал хъаннилсса байсса отделданул хъунмурну зий бивкIссар17 шинай Хизриева ПатIимат Хизрил душ. Мунил лас Аьлилов Нураттин Аьлиллул арс 20 шинай зий ивкIссар Дагъусттаннал Верховный Советрал сакиншиндарал отделданул хъунаману.\nИбрагьимов АхIмади Ирбагьиннул арс зий ивкIссар «Дагсовпрофрал» 1-ма секретарьну.\nКкуллал райсоветрал исполкомрал председательну зий ивкIссар 3 адимина: Салманов НухI Салманнул арс, Ибрагьимов Муслим Ирбагьиннул арс, Амуттинов МахIаммада Амучил арс. Исполкомрал председательнал хъиривчуну зий бивкIссар МахIаммадова Асият Садикьлул душ. Райондалул администрациялул бакIчинал хъиривчуну зий бивкIссар Мирзаева Жамилат МахIаммадлул душ.\nКкуллал РАЙПО-рал председательталну зий бивкIссар Салманов НухI Салманнул арс ва Аьлилов АхIмади Аьлиллул арс.\nЦIуссалакрал райондалул военкомну зий ивкIссар Узайлиев Рамазан Оьзайлил арс. Ккуллал райондалул военкомну – Аьлимов ТIажиб СалихIлул арс.\nРеспубликалий лайкьсса къуллугъру бувгьуссар Амуттинов Амучи Михаиллул арснал. Ростоврай Муххал ххуллул институт бувккуну мукьах му зий ивкIссар цаннияр ца хьхьичIунсса давурттай: МахIачкъалаллал УМС-рал хъунама инженерну, начальникну, Дагъусттаннал Госсоветрал членну, ДР-лул экономикалул министрну ва ХIукуматрал Председательнал хъиривчуну, Пенсионный фондрал хъунаману. Амучил тамансса давуртту дурссар СунбатIуллал агьалинал социал-культуралул оьрму ххуй-хъин баврил ялув.\nАмучил уссу Амуттинов Артур Михаиллул арс, Ленинградрай Хьхьирил академиягу бувккуну, зий ивкIссар Лакрал ва Ккуллал районнал КГБ-лул начальникну, Дагъусттаннал ФСБ-лул отделданул начальникну, ванал дуссар полковникнал чин. ЦIанасса чIумал Артур зий уссар Ухссавнил Федерал округрал Роспотребнадзорданул министрнал хъиривчуну, Дагъусттаннал Роспотребнадзорданул хъунаману. Амучил ва Артурдул ппу МахIаммада (Михаил) зий ивкIссар цала сакин бувсса «Ххяххабаргъ» кказитрал 1-ма редакторну.\nДагъусттаннал Композитортурал союзрал хъунаману зий уссар Фаталиев Рамазан АбутIалиблул арс.\n1992-ку шиная шинмай, цал Ккуллал райондалул Культуралул къатлул директорну, яла Культуралул управлениялул каялувчину хIакьинунин зий буссар ДР-лул культуралул лайкь хьусса зузала Ибрагьимова (Исрапилова) Марина МахIаммадлул душ.\nЦIуссалакрал райондалул Культуралул къатлул «корифей» ва Дагъусттаннал ва Аьрасатнал лайкь хьусса артист Аьлимов Аьбдулхаликь СалихIлул арс оьрмулухун зий ивкIссар Халкьуннал театрданул урчIа кану.\nЧIирисса СунбатIуллал шярава увкссар 25 элмурдал кандидат ва 3 доктор.\nЦIана МахIачкъалалив зий буссар цIа дурксса архитектортал: ХIажикьурбанов ХIажикьурбан Илларкьадинал арс ва Оьмаров Оьмар Мусал арс.\nпенсионер, ш. СунбатIул\nЦIуцIаврихьхьун мадад буллай бакъар\nСледующая публикация В Махачкале, в Историческом парке «Россия – Моя история», откроется интерактивный зал «Боевой славы»\nПредыдущая публикация БувчIунни шяраваллал бакIчитал


Учителасул базовияб харж-51 азарго гъурущ\nТIоцебесеб июналда РФялъул Пачалихъияб Думаялда цебе лъуна педагогиял хIалтIухъабазул харжал цIикIкIинариялъул хIакъалъулъ законалъул проект. Гьелъул автор ккола ЛДПРалъул депутат Максим Зайцев. Кинал хиса-басиял гьаризе кколин абулеб бугеб проекталъул авторас?\nМасала, гьес абулеб буго РФялъул ЗахIматалъул кодексалъул №144 статьяялъул лъабабилеб бутIаялда гьадин хъвазе кколин: «ГIаммаб лъай кьеялъул программаби гIумруялде рахъинарулел пачалихъиялги муниципалиялги лъай кьеялъул идарабазул педагогиял хIалтIухъабазул базовияб оклад чIезабула бищун дагьаб моцIрол харжалдаса (МРОТ) ункъо нухалъ цIикIкIараб роценалда», - ян.\n2021 соналъул тIоцебесеб январалдаса нахъе Россиялда МРОТ бащалъула 12792 гъурщида. Гьебги хIисабалде босун, депутатас абухъе ункъцIул харж цIикIкIинабуни, учителасул оклад бахине буго 51168 гъурщиде. Рехсараб проекталда хъван буго: «РФялъул хIукуматалъул официалиял баяназда рекъон, гьабсагIаталда улкаялъул учительзабазе моцIрое щола, гьоркьохъеб къагIидаялъул хIисабги гьабун, 42000 гъурущ.\nГьелдаго цадахъ, батIи-батIиял цIех-рехазулги мониторингазулги хIасилазда рекъон, гIемерисел учительзабазе хIакъикъаталда щола регионалда бугеб гьоркьохъеб харжалдецин бахунареб гIарац ва гьеб, РФялъул субъекталъухъ балагьун, гIемерго батIияб буго», - ян.\nХадуб депутатас рехсон руго гьадинал мисалалги: Ростов, Кострома, Курган, Псков областазул учительзабазе щола 19000 гъурущ, Архангельск, Свердловск областазул ва Пермь краялъул педагогазе – 24000 гъурущ, Мурманск ва Сахалин областазда – 30000 гъурущ (севериял процентал тIаде жураялъул хIасилалда). Дагъистаналда учителасул гьоркьохъеб харж буго 24484 гъурущ (https://www.trud.com/ сайталъул баяналда рекъон).\nМаксим Зайцевасул проекталъе хъвараб баяналда мухIкан гьабун буго: учителасул харжалъул рехсараб роцен ккола, аслияб окладалде тIаде цогидал хъулухъал тIуразариялъухъ щолеб гIарацги жубан кколеб хIасил.\nМасала, жинца кьезе тIалъулел дарсазда тIадеги дарсал кьей, методистлъун, школалъул психологлъун яги библиотекарьлъун хIалтIи.\nГIемерисеб мехалда харжалде тIаде жубала гъирабазабиялъул бутIаялдаса щолел гъурщалги – гьебги кколаро щивав учителасе щолеб жо. Мукъсанаб харж щолеб букIиналъ, гIолилал унел гьечIо школалда учительлъун хIалтIизе.\nЛъабгогIан соналъ бицунеб буго учителасул харж цIикIкIинабизе кколин абун. Гьелда тIасан бахIсалги лъугIулелго гьечIо. Цебеккун Пачалихъияб Думаялде кьун букIана КПРФалъ хIадурараб гьединабго магIнаялъул проектги, амма гьеб депутатаз къабул гьабичIо. Гьанже гьединабго хIаракат загьир гьабулеб буго ЛДПРалъул депутатаз.\nГIемерал суалал рижизарула гьеб законалъул проекталъ.\nМасала, проекталъул тексталда хъван буго учителасул отпускалде тIаде анлъго къо жубазе кколин абун, ай 42 къоялъул бакIалда 48 къо гьабизеян абун. М. Зайцевасда лъалеб гьечIо учителасул отпускалъул 56 къо бугеблъицин. Пачалихъияб Думаялде проект кьелалде гьес абулеб букIана учителасул харж лъабцIул цIикIкIинабизе кколин абун. Проекталда хъван бугоан ункъцIулилан абун.\nКин бугониги, ЛДПРалъ Думаялде кьураб законалъул проекталъухъ хал гьабизе буго хасалихъе – ихдалилаб сессиялде гьеб кватIана. (Ургъунгоцин гуродай кватIарабин абураб суалги бачIунеб буго – хасалихъе Пачалихъияб Думаялде рищиял рукIине ругелъулха).\nПроекталъул рахъ кквезе бугищ депутатаз? Гьелъие жаваб щвела цIияб цIалул сон байбихьун хадуб.\nДругие материалы в этой категории: « БукIинеселде гали\t«ЦIияб цIалул соналде – 12 цIияб школа »


ГIиракъалда жеги лъазабун гьечlо гъорхъолъа араб низам\nМосулалдаса лъутулел гlадамал. 11 июнь 2014\nГIиракъалъул парламенталъ нахъбахъун буго хамиз къоялда тIобитIизе букIараб ва улкаялда гъорхъолъа араб низам чIезабиялъул суал гьоркьоб лъезе букIараб данделъи. Гьединаб низам чIезабизе изну кьеян парламенталда гьарун букIана улкаялъул премьер-министр Нури Аль-Маликица яргъидгIуцIараз Мосул ва цоги шагьарал кверде росулел рукIин бихьун.\nПарламенталъул сессия абуни нахъбахъун буго гьениб кворум букIинчIолъиялъ ай депутатал данделъиялде рачIинчIолъиялъ. Талат къоялъ Мосул шагьар кверде босун хадуб, 11 июналда «ГIиракъалда ва Леванталда исламияб пачалихъ» абулеб къукъаялъул яргъидгIуцIараз кверде босун буго Тикрит шагьарги. Лъазабулеб буго гьез Туркиялъул 80-гIан чиги викъун вугин. Гьединго лъазабулеб буго гьанже гьез нух Багъдадалде босун бугинги.\nБакIалъул телевидениялъул баяназда рекъон, хIукуматалъул аскараз гьаваялдасан кьаби щвезабун буго Мосулалда ругел яргъидгIуцIаразда. Нури Маликица рагIи кьолеб буго улкаялъул киналго шагьаразда тIад контроль чIезабизе.\nНАТОялъул Генералияв секретарь Андерс Фог Расмуссеница лъазабуна жидер идараялда «жеги бихьулеб гьечIин» ГIиракъалъул кризис рагIалде бахъинабиялъулъ жидеца щиб гьабизе кколебалийин.